cyanic-selkie/wikianc huggingface dataset:
དགུ་རོང་རྒྱལ་སྲས།
ལོ་དེའི་ཕྱིར་ལོ་གཏེར་ཆེན་བསོད་རྒྱལ་རིན་པོ་ཆེ་སླར་ཡང་ཆེད་གཏད་ཀྱིས་དགུ་རོང་ཕོ་བྲང་དུ་ཕེབས་ནས་ཐུགས་བརྩེ་ཆེན་པོས་རྒྱལ་སྲས་ཚང་སྐུ་པང་དུ་བཟུང་ནས་འཇམ་མགོན་མི་ཕམ་རིན་པོ་ཆེའི་ཡང་སྲིད་འཁྲུལ་བྲལ་དུ་ངོས་འཛིན་མཛད་ཅིང༌། རྫོགས་ཆེན་གྲུབ་དབང་ལྔ་པ་ཐུབ་བསྟན་ཆོས་ཀྱི་རྡོ་རྗེས་གོས་དར་བཀའ་ཁྱབ་ཐམ་ཀ་ཅན་དང་ཁོང་གི་བརྡ་ལུང་ཤོག་སེར་བཅས་ཕུལ། སླར་ཡང་བླ་མ་རིག་འཛིན་འདུས་པའི་ཚེ་དབང་གི་སྒོ་ནས་གསང་གསུམ་རྡོ་རྗེའི་རང་བཞིན་དུ་བྱིན་གྱིས་བརླབས། སྔོན་མི་ཕམ་རིན་པོ་ཆེ་དགུང་ལོ་དྲུག་ཅུ་ལ་སོན་སྐབས་ཕྱག་བྲིས་ཀྱི་ལམ་ནས་བླ་སློབ་ཐེངས་གཅིག་མཇལ་འཕྲད་དགོས་པའི་བཀའ་གསུང་བྱུང་བ་ལྟར་ས་སྤྲེལ་ལོར་ཡབ་དགུ་རོང་ཚང་དང་ཡུམ་འཛོམས་སྐྱིད་འཁོར་གཡོག་བཅས་ཆེད་དུ་མདོ་ཁམས་སུ་ཕེབས། བླ་མ་མི་ཕམ་རྫོང་མགོ་རིཁྲོད་དུ་བཞུགས་པ་དང་མཇལ་བས་ཐུགས་དགྱེས་ཚོར་ཆེན་པོས་ཉིན་གྲངས་དུ་མར་ལྷན་དུ་བཞུགས་ཤིང་བཀའ་རྒྱ་ཅན་གྱི་ཟབ་ཁྲིད་ཀྱི་རྒྱུན་མང་པོ་གསུངས་ནས་བྱང་ཆུབ་སྙིང་པོའི་བར་རྗེས་སུ་འཛིན་པའི་ཞལ་བཞེས་གནང༌། ཡབ་སྲས་ཞལ་གྱེས་ཁར་དགུ་རོང་ཚང་ལ་རྙིང་མ་རྒྱུད་འབུམ་གྱིས་གཙོས་ཉིད་ཀྱི་ཕྱག་དཔེ་རྩ་ཆེན་མང་པོ་དང༌། ཐུགས་དམ་རྟེན་འཇམ་དབྱངས་སྐུ་འབྲལ་སྤོང་ཅན་ཁྱད་མཚར་བཅས་དང༌། ཡུམ་འཛོམས་སྐྱིད་ལ་སྒྲོལ་དཀར་གྱི་ཞལ་ཐང་བྱིན་ཅན། གསེར་གྱི་གའུ། ཕྱག་ཕྲེང་པདྨ་རཱ་གའི་རྒྱན་ལྡན་སོགས་བསྩལ་ནས་རིན་པོ་ཆེ་འདི་དག་ལ་ཕྱིན་ཆད་བྱི་དོར་ལེགས་པོ་བྱེད་དགོས་ཞེས་དགོངས་པ་ཅན་གྱི་གསུང་གིས་དབུགས་དབྱུང་མཛད་པ་དང༌། ཡང་ས་བྱི་ལོར་མི་ཕམ་རིན་པོ་ཆེ་ཁམས་ནས་སྐུ་གཤེགས་པའི་དུས་སྐབས་དང་ཁེལ་བའི་ནང་མོ་ཞིག་ལ་དགུ་རོང་ཚང་གིས་སྐུ་འཁོར་རྣམས་བོས་ཏེ། མདང་ཁོ་བའི་ཉིང་འཁྲུལ་དུ་མི་ཕམ་རིན་པོ་ཆེས་ཁོང་དཔལ་རི་པདྨ་འོད་ཀྱི་ཞིང་ཁམས་སུ་ཕེབས་རྒྱུ་ཡིན་ཚུལ་གསུང་བར་བདག་ཁྲིད་རྒྱུའི་གསོལ་བ་ཕུར་ཚུགས་སུ་བཏབ་པས་ཞལ་འཛུམ་པ་དང་བཅས་ང་མི་འགྱངས་པར་ཕྱིར་ཡོང༌། ཁྱོད་མ་འོང་ཞེས་གསུངས་པར་གཞིག་ན་ཞིང་དུ་གཤེགས་པ་འདྲ་གསུངས་ཏེ་ཐུགས་ཐག་ཆོད་པོས་སྐུ་འཁོར་འགའ་ཞིག་ཁམས་སུ་བཏང་བ་དང༌། དཔོན་སློབ་མང་པོས་དགོངས་རྫོགས་ཚོགས་མཆོད་རྒྱ་ཆེར་འབུལ་བ་སོགས་ཕྱི་ནང་གསང་བའི་ལུང་དོན་རྟེན་འབྲེལ་མངོན་དུ་གྱུར་ཏོ་ཞེས་ཀུན་ལ་ཡོངས་སུ་གྲགས་པ་བྱུང༌།
དེ་ནས་དགུང་གྲངས་བཅུ་གཉིས་པ་ཆུ་ཕག་ལོར་གྲུབ་དབང་ལྔ་པ་ཐུབ་བསྟན་ཆོས་ཀྱི་རྡོ་རྗེ་མདོ་སྨད་དུ་གསེར་ཞལ་སྒྱུར་སྐབས་འཇམ་མགོན་བླ་མའི་རྣམ་སྤྲུལ་དུ་ཐུགས་ཐག་ཡང་དུ་བཅད་ནས་མགུལ་དར་སྒྲོན་པ་དང༌། གོང་མའི་གདན་ས་རུ་དམ་རྫོགས་ཆེན་དུ་གསེར་ཁྲིར་འཁོད་དགོས་པའི་བཀའ་གསུང་ལ་དང་ལེན་གཏན་ཁེལ་མཛད། གྲུབ་དབང་རིན་པོ་ཆེས་ཕྱོགས་དེའི་ཆོས་བརྒྱུད་འཛིན་པའི་དགོན་སྡེ་ཡོངས་ལ་སྒྱུ་འཕྲུལ་ཞི་ཁྲོ་དང༌། འདོད་འཇོའི་བུམ་བཟང༌། སྨིན་གླིང་རྡོར་སེམས། ཉང་གཏེར་བཀའ་བརྒྱད་བདེ་འདུས། སྙིང་ཐིག་ཡ་བཞི། ཀློང་ཆེན་སྙིང་ཐིག་རྩ་པོད་ཀྱི་དབང་ལུང་གནང་བ་བཅས་ཡོངས་རྫོགས་གསན། ལོ་དེའི་ཕྱིར་ལོ་གསང་ཆེན་བསྟན་པའི་ཆུ་འགོ་རུ་དམ་རྫོགས་ཆེན་ཨོ་རྒྱན་བསམ་གཏན་ཆོས་གླིང་དུ་ཆིབས་ཞལ་སྒྱུར་བའི་འགོ་རྩོམ་ཞིང༌། ལམ་བར་གྱི་ལྷ་སྡེ་དགོན་སྡེ་མང་པོས་གདན་ཞུས་ལྟར་སོ་སོར་ཕེབས་ནས་དབང་ཆོས་དང་དགེ་བསྐུལ་རྒྱ་ཆེན་པོས་འབྲེལ་ཚད་དོན་ལྡན་གྱི་ས་ལ་བཀོད་པ་དང༌། དངོས་འབྱོར་གྱི་འབུལ་བ་སྤོམ་ཆེན་པོ་བྱུང་བ་ཀུན་ཀྱང་སྐུ་གསུང་ཐུགས་རྟེན་དང་གཙུག་ལག་ཁང་བཞེངས་སྐྲུན་གྱི་ཐེབས་རྩ་འབའ་ཞིག་ལ་གནང༌། སླར་བཤུལ་ལམ་རིམ་བགྲོད་ཀྱིས་སྒྲུབ་གནས་པདྨ་བདེ་ལྡན་གླིང་དུ་ཕེབས་པ་དང་དེར་ཞེ་ཆེན་རབ་འབྱམས་དང༌། རྒྱལ་ཚབ་པདྨ་རྣམ་རྒྱལ། ཟུར་མཁར་སྤྲུལ་སྐུ་སོགས་གོང་མའི་ཞལ་སློབ་སྐྱེས་ཆེན་དུ་མ་ཕེབས་ཏེ་མཇལ་བཅར་ཞུས། འཇམ་མགོན་མི་ཕམ་རིན་པོ་ཆེའི་ཉེ་གནས་མདོ་སྔགས་མཆོག་གིས་རྒྱལ་སྲས་ཚང་ལ་མི་ཕམ་རིན་པོ་ཆེའི་ན་བཟའ་ཆ་ཚང་དང༌། སྐུ་གསུང་ཐུགས་ཀྱི་རྟེན་ཕལ་ཆེ་བ། ཕྱག་དྲིལ་ཕྱག་ཌལ། ཕྱག་དཔེ་རྩ་ཆེན་ཕལ་མོ་ཆེ། པར་ཤིང་བྱིན་ཅན། སྨན་སྣ་རིན་བྲལ་མང་པོ་བཅས་ཕ་ནོར་བུ་ཡི་ལག་ཏུ་འཕྲོད་པ་ཡིན་ཞེས་ཕུལ་བ་དང༌། ཟླ་བ་ཕྱེད་ལྷག་རིང་མི་ཕམ་གསུང་འབུམ་ཕལ་མོ་ཆེའི་ལུང་དང་རྫོགས་སྐོར་ཀྱི་ཟབ་ཁྲིད་མཐའ་ཡས་པ་བསྩལ་ནས་འབྲལ་བར་དཀའ་བའི་ངང་ཚུལ་དང་བཅས་ཞལ་གྱེས་ཞུས། དེ་ནས་མེ་སྟག་ཟླ་བ་དང་པོའི་ཚེས་གཅིག་ཉིན་གྲུབ་དབང་རྒྱལ་བ་རྫོགས་ཆེན་དགོན་དུ་ཐོག་མར་ཞབས་སོར་བཀོད་པ་དང༌། འདི་གའི་ཆོས་སྡེ་ཆེན་མོ་ནས་བདེ་ཀོང་མཁྱེན་གསུམ་སོགས་མཁན་སྤྲུལ་བརྒྱད་ཅུ་ལྷག་གིས་དབུ་དྲངས་ཏེ་གྲྭ་མང་ཆིག་སྟོང་ལྷག་གིས་དར་གདུགས་སོགས་མཆོད་རྫས་ཀྱིབྱེ་བྲག་བསམ་གྱིས་མི་ཁྱབ་པ་ཐོགས་ཏེ་ཚོགས་ཆེན་ལྷ་ཁང་དུ་སྤྱན་དྲངས། གྲུབ་དབང་ལྔ་པ་ཆེན་པོ་དབུས་སུ་བཞུགས་པའི་གཡས་ཀྱི་གསེར་ཁྲི་ལ་མངའ་གསོལ་ནས་འཆི་མེད་ཚེ་ཡི་དབང་མཆོག་གིས་སྐུ་ཚེ་རྡོ་རྗེའི་ཆོས་བདུན་གྱི་ངོ་བོར་བྱིན་གྱིས་བརླབས་ཤིང༌། མཐའ་རྟེན་མནྜལ་གྱི་སྐབས་སུ་མཁྱེན་སྤྲུལ་གུ་རུ་ཚེ་དབང་མཆོག་གིས་སྒྲུབ་བརྒྱུད་ཤིང་རྟ་བརྒྱད་ཀྱི་བྱུང་བ་དང་འབྲེལ་བའི་ལེགས་བཤད་ཚོགས་གཏམ་ཡིད་འཕྲོག་པ་སྤེལ་བས་ཐམས་ཅད་ངོ་མཚར་གྱི་ས་ལ་བཀོད།
དགུ་རོང་ཡབ་སྲས་ནས་ཀྱང་སྐུ་འགྱེད་མང་ཇ་སོགས་ཚོགས་བསགས་ཀྱི་སྒོ་རླབས་ཆེ་བ་སྤེལ་ཏེ་ཐོག་མའི་ཕྲིན་ལས་ཀྱི་སྒོ་འཕར་གསར་དུ་ཕྱེས། དེ་ནས་ཁོང་ཡབ་སྲས་ཀྱིས་ཞུས་ངོ་ལྟར་གྲུབ་དབང་ལྔ་པ་མཆོག་ལས་དུས་འཁོར་དབང་ཆེན་དང༌། སྔ་འགྱུར་བཀའ་མ་པོད་དགུའི་དབང་ལུང༌། རིན་ཆེན་གཏེར་མཛོད། སྒྲུབ་ཐབས་ཀུན་བཏུས། དགོངས་འདུས་དབང་ཆེན། བདེ་འདུས་དབང་ཆེན། ཀར་གླིང་ཞི་ཁྲོའི་སྨིན་དབང༌། འཇིགས་གླིང་པོད་དགུའི་ལྗགས་ལུང༌། ཆོས་སྐྱོང་གི་སྲོག་དབང་སྐོར་བཅས་མནོག་ཆོས་སུ་ཐོབ། གཞན་སྐུ་ཞབས་དགེ་མང་མཆོག་སྤྲུལ་ལས་མཛོད་ཆེན་བདུན་གྱི་ལྗགས་ལུང༌། མཁན་སྤྲུལ་བདེ་མཆོག་རྡོ་རྗེ་ལས་སྨིན་གླིང་གཏེར་ཆེན་གྱི་གསུང་ཆ་ཚང་དང༌། གདམས་ངག་མཛོད་ཀྱི་ལུང་བཅས་གསན། རྫོགས་ཆེན་ཀོང་སྤྲུལ་རིན་པོ་ཆེ་ལས་ཤེས་བྱ་ཀུན་ཁྱབ་རྩ་བའི་བཤད་ཁྲིད། མཁྱེན་བརྩེ་རིན་པོ་ཆེས་གསུང་འབུམ་གྱི་ལུང་བཅས་ཐོབ། འཇམ་མགོན་བླ་མའི་ཐུགས་སྲས་མཁན་ཆེན་ཀུན་དཔལ་རིན་པོ་ཆེ་ཆེད་གཏད་ཀྱིས་གོང་མའི་གཟིམས་ཕུག་ནགས་ཆུང་རི་ཁྲོད་དུ་གདན་དྲངས་ནས་ལོ་ཕྱེད་ཙམ་ལ། མི་ཕམ་གསུང་འབུམ་ཕལ་མོ་ཆེ་དང༌། ཉིད་མཛད་སྤྱོད་འཇུག་འབྲུ་འགྲེལ། ལོ་ཆེན་སྡོམ་གསུམ་དཔག་སྙེ་བཅས་ཀྱི་བཤད་ཁྲིད་དང༌། རྙིང་མ་རྒྱུད་འབུམ། རྒྱུད་བཅུ་བདུན། རྡོ་གྲུབ་བསྟན་ཉིའི་གསུང་འབུམ་བཅས་ཀྱི་བཀླག་ལུང་ཡོངས་རྫོགས། མི་ཕམ་འཇམ་དཔལ་ཞི་དྲག་གི་སྒོམ་བཟླས་མན་ངག་དང་བཅས་པ་སོགས་ཟབ་རྒྱས་ཀྱི་ཆོས་ཚུལ་མཐའ་ཡས་པ་གསན། དེ་མཚུངས་ཡར་མར་ཆོས་སྡེ་ཁག་ལ་ཕེབས་ནས་དབང་ཁྲིད་ཅི་རིགས་གསན་བཞེས་མཛད་པ་སྟེ། རྫོང་སར་མཁྱེན་བརྩེ་ཆོས་ཀྱི་བློ་གྲོས་ལས་ས་སྐྱའི་ལམ་འབྲས་སློབ་བཤད་དང༌། ངོར་ལུགས་དཀྱིལ་འཁོར་བདུན་གྱི་དབང་ཆེན། མཆོག་གླིང་ཆོས་སྐོར་ཡོངས་རྫོགས་ཀྱི་དབང་ལུང༌། ཞེ་ཆེན་རབ་འབྱམས་ལྔ་པ་ལས་འཇམ་དབྱངས་ཀྱི་ཆོས་སྐོར་དང༌། ཡོན་ཏན་མཛོད་འགྲེལ་བདེན་གཉིས་ཤིང་རྟ་ཆ་ཚང༌། རྒྱལ་ཚབ་པདྨ་རྣམ་རྒྱལ་ལས། འོད་མདོ། འཇམ་དཔལ་མཚན་བརྗོད། འཇམ་དཔལ་ཚེ་བདག་གི་དབང༌། བླ་མ་མི་ཕམ་པའི་སྒྲུབ་རྒྱུན་ཟབ་མོའི་སྐོར་བཅས་ཐོབ་པ་སྟེ། མདོར་ན་གདན་ས་འདིར་ལོ་ངོ་གཉིས་ལྷག་བཞུགས་རིང༌། དཀྱུས་བཤད་གཞུང་གི་ཆུ་བོ་འགྲེལ་ཊིཀ་སྟོང་ཐུན་དང་བཅས་པ། བྱིན་རླབས་དབང་གི་ཆུ་བོ་བསྐུར་ཐབས་ངོ་སྤྲོད་དང་བཅས་པ། སྙན་བརྒྱུད་གདམས་པའི་ཆུ་བོ་ངོ་སྤྲོད་དམར་ཁྲིད་བཅས་པ། ཕྱག་བཞེས་སྒྲུབ་འཕྲིན་གྱི་ཆུ་བོ་བསྟན་བསྲུང་དྲག་སྔགས་བཅས་པ་ཞེས་ཡོངས་སུ་གྲགས་པའི་སྔ་འགྱུར་ཆུ་བོ་བཞི་རྫོགས་ཀྱི་རིང་ལུགས་དྲི་མ་མེད་པ་ཐུགས་ཀྱི་བུམ་པར་བསྐྱིལ་བས་མཁས་དང་གྲུབ་པའི་དབང་ཕྱུག་ཆེན་མོར་གྱུར།
སླར་དགོས་དབང་ཁྱད་པར་ཅན་གྱིས་སྐུ་ཡུལ་མདོ་སྨད་ཀྱི་ལྗོངས་སུ་ཕེབས་ཞལ་བསྒྱུར་བ་དང༌། དགུང་ལོ་བཅོ་བརྒྱད་ནས་དཔའ་རིས་མ་ཞབས་དྲུང་ཚང་ཞེས་མདོ་ཁམས་རྫོགས་ཆེན་དུ་ཕེབས་ནས་གྲྭ་ས་བཅད་པའི་མཁས་མཆོག་བཤེས་གཉེན་དེ་ཉིད་ཆེད་དུ་ཕོ་བྲང་དུ་གདན་དྲངས་ཏེ། མཁས་མཆོག་གཞན་ཕན་སྣང་བའི་གཞུང་ཆེན་བཅུ་གསུམ་གྱི་མཆན་འགྲེལ་དང༌། མི་ཕམ་ཚད་མའི་སྐོར། སྙིང་ཐིག་སྔོན་འགྲོའི་ཁྲིད་སྦྱང༌། རྫོགས་རིམ་བར་དོ་དྲུག་གི་ཁྲིད་ཡིག་སོགས་ཆོས་བཀའ་ཟབ་མོ་དུ་མ་གསན་བཞེས་གནང༌། དུས་སྐབས་ཅི་རིགས་པར་ཡབ་དགུ་རོང་འཇིགས་བྲལ་ཆོས་དབྱིངས་རྡོ་རྗེ་ལས་ཀྱང༌། སྙིང་ཐིག་རྩ་གསུམ་དང་ཚེ་དབང༌། རྡོ་རྗེ་ཕུར་བ་རྒྱུད་ལུགས་ཀྱི་དབང་ལུང༌། རྒྱལ་སྲས་གཞན་ཕན་མཐའ་ཡས་ལས་བརྒྱུད་པའི་འདོད་འཇོའི་བུམ་བཟང༌། ངོར་ལུགས་དང༌། ཞྭ་ལུགས། ཇོ་ལུགས་བཅས་ཀྱི་དུས་འཁོར་དབང་ཆེན། རྩ་རླུང་འཕྲུལ་འཁོར་དང་གཏུམ་མོའི་ཞལ་ཤེས་སྙན་བརྒྱུད་སྐོར། གསང་བ་སྙིང་པོའི་སྤྱི་དོན་ཞལ་དགོངས་རྣམ་གཉིས། བསྐྱེད་རིམ་འོག་མིན་བགྲོད་པའི་ཐེམ་སྐས། སྔོན་འགྲོ་ཀུན་བཟང་ཞལ་ལུང༌། སྡོམ་གསུམ་རྣམ་ངེས། དཔལ་སྤྲུལ། མི་ཕམ། གཏེར་སྟོན་བསོད་རྒྱལ་བཅས་ཀྱི་གསུང་འབུམ་ཆ་ཚང་གི་ལུང༌། བཀའ་བརྒྱུད་སྔགས་མཛོད་དང་གདམས་ངག་མཛོད་གཉིས་ཀྱི་དབང་ལུང་སོགས་ཆོས་ཚུལ་མཐའ་ཡས་པ་བཞེས་པ་དང༌། རྡོ་གྲུབ་སྤྲུལ་སྐུ་རིག་ལོའི་མདུན་ནས་རྡོ་གྲུབ་བསྟན་པའི་ཉི་མའི་གསུང་འབུམ་ཆ་ཚང་གི་ལུང་གསན། དགུང་གྲངས་ཞེ་གསུམ་པ་ཤིང་རྟ་ལོར་བདུད་འཇོམས་འཇིགས་བྲལ་ཡེ་ཤེས་རྡོ་རྗེ་མཚོ་སྔོན་དུ་ཕེབས་པ་ཕོ་བྲང་དུ་གདན་དྲངས་ཏེ། བཀའ་བརྒྱད་དབང་ཆེན། ཀར་གླིང་ཞི་ཁྲོའི་རྒྱབ་ཆོས། བཀའ་གཏེར་གྱི་དབང་ལུང་རྒྱུན་དཀོན་རིགས་འགའ་གསན་ཞིང༌། ཕར་ལ་མི་ཕམ་ཆོས་སྐོར་ལས་ཟབ་ཁྲིད་འགའ་གསུངས། དིལ་མགོ་མཁྱེན་བརྩེ་རིན་པོ་ཆེ་ལས། འཇིགས་གླིང་པོད་དགུའི་ལུང༌། རྫོགས་ཆེན་རིག་པའི་རྩལ་དབང༌། མི་ཕམ་སེམས་ཁྲིད་སྐོར་ཞུས་ཤིང༌། ཕར་ལ་མི་ཕམ་མན་ངག་སྐོར་གྱི་ཁྲིད་རྒྱུན་དཀོན་པོ་འགའ་ཕུལ་བ་བཅས་ཀྱིས་རྗེ་འདི་གཉིས་བླ་སློབ་ཟུང་འབྲེལ་དུ་གྱུར།
གཞན་ཡང་སྨིན་གྲོལ་ཆོས་ཀྱི་བདུད་རྩིས་སྐལ་བ་ལྡན་པའི་གདུལ་བྱ་ཇི་ལྟར་རྗེས་སུ་བཟུང་ཚུལ་ནི། དགུང་ལོ་བཅུ་གཉིས་སྟེང་བཀའ་བརྗིད་སྟོང་དཔོན་གཙོས་དེ་གའི་སྔགས་མང་ལ་བཀའ་བརྒྱད་དབང་ཆེན་གནང་ནས་ཐོག་མའི་ཆོས་སྒོ་གསར་དུ་ཕྱེས་པ་ནས་ད་ལྟའི་བར་དུ། གྲུབ་དབང་རྫོགས་ཆེན་པ་དགུ་རོང་ཡབ་སྲས་ཀྱི་ཆོས་བརྒྱུད་འཛིན་པའི་དགོན་ཁག་གནམ་རྫོང་མ་ལག་དང་བཅས་པས་གཙོས། ཁམས་ར་སྔགས་མང༌། འགྲམ་ཚང་སྔགས་གཞུང༌། སྔོ་སེར་སྔགས་མང༌། བྲག་ཁང་དགུ་རོང་དགོན་པའི་སྔགས་མང༌། བྱ་ཚང་སྔགས་མང༌། དོ་རྒྱལ་སྔགས་མང༌། སྐྱ་རྒྱལ་སྔགས་མང༌། ཆོས་ཚང་མ། ཚོ་དྲུག་སྔགས་མང༌། གྲོང་བརྒྱད་སྔགས་མང༌། རེབ་ཀོང་སྔགས་མང༌། བ་ཡན་ཕྱོགས་ཀྱི་ཁ་སྒང་སྔགས་མང༌། ཚེ་བརྟན་བུ་རྒྱུད་ཀྱི་སྔགས་མང༌། བྲག་དཀར་རྒྱལ་སྔགས་མང༌། བ་ཡན་སྟག་ཚང་སྔགས་མང༌། ཁོ་བར་སྔགས་མང༌། ཁུ་སྒར་ཐང་དང་གཡུ་ཚ་སྔགས་མང༌། བ་ཡན་ཁོ་ཚེ་སྔགས་མང༌། དོ་ཞོལ་སྔགས་མང༌། འཐབ་རྒྱལ་སྔགས་མང༌། འགགས་ཚ་སྔགས་མང༌། དུག་རྒྱལ་མང་སྔགས་མང༌། མཁོ་དཀར་རྒྱལ་སྔགས་མང་སོགས་དང༌། མཚོ་སྔོན་རྐང་ཚ་ཕྱོགས་ནས་ཉ་ནག་དགོན། ཕྱུག་ནོར་དགོན། ས་ཐོ་དགོན། བྲག་དཀར་བྲ་ཚ། སོག་རྩ་ཕར་ཚུར། མཁར་ཟུར་ཚང་དགོན། མཚོ་ལྷོ་ཕྱོགས་ནས་སྒོ་མེ་ཏིང་ཀྱཱ་དགོན། གཡུ་ལུང་དགོན་པ། བ་ཝོ། གཏེར་ཆེན་དགོན་དང་ཐུབ་བསྟན་དགོན་སོགས། ཁྲི་ཀ་ཕྱོགས་ཀྱི་སྨད་པ་སྡེ་བདུན་སྔགས་མང༌། ཁྲི་ཀའི་མི་ཀན་དགོན། སྟོང་ཆོས་བ་བརྒྱ་ལྷ་ས་སྔགས་མང༌། སྟག་རིག་ལམ་འགྲོ་སྔགས་མང༌། ཀྱོ་མེ་བརྒྱ་སྔགས་མང༌། སྨད་པ་གཤོང་པའི་སྔགས་མང༌། སྐེ་བ་སྔགས་མང༌། སེར་བརྒྱ་སྔགས་མང༌། ཀོ་རོལ་གཞུང་སྲང་གཞུག་དང་ཧོར་བརྒྱ་སྔགས་མང༌། རྡི་རིས་ཚང་སྔགས་མང༌། རྡོ་རིས་རྫོང་མགོ་སྔགས་མང༌། སྒོ་མེ་མཛོ་སྣ་སྔགས་མང༌། སྒོ་མེ་ནེའུ་ན་སྔགས་མང༌། སྒོ་མེ་ལྷ་ཁང་ཐང་སྔགས་མང༌། བཀའ་བརྗིད་སྔགས་མང༌། སེར་བརྒྱ་སྔགས་མང་སོགས་དང༌། སྒོ་མེ་བརྒྱ་ར་སྔགས་མང༌། མཐེབ་རྒྱའི་སྤྲེའུ་ནག་སོག་རྩ་དགོན། མཚོ་ནུབ་ཐེམ་ཆེན་ཕྱོགས་ཀྱི་མཁར་ཟུར་ཚང་དགོན་པ། ནག་བཟའ་འབྲུག་ཆུང་བཀྲ་ཤིས་འབྱུང་གནས་དགོན་པ། བོང་སྟག་བྲ་ཚའི་བྲག་དམར་དགོན་པ། མཚོ་ནུབ་ཕྱོགས་ཀྱི་བར་དམ་དབྱིངས་རིག་སྔགས་མང་དགོན། དཔའ་རིས་ཕྱོགས་ཀྱི་བ་བཟའ་ཀན་ཆུང་དགོན། སུམ་མདོ་སྔགས་དགོན་སོགས་མདོ་སྨད་ཀྱི་སྔ་འགྱུར་རྙིང་མའི་དགོན་ཁག་རྣམས་ཀྱི་བླ་སྤྲུལ་མཁན་པོ་རྣམས་དང༌། རབ་བྱུང་དང་སྔགས་པའི་གྲྭ་ཚང༌། དད་ལྡན་ཕོ་མོ་ཁྲི་ཕྲག་མང་པོ་བཅས་ལ་ལས་འབྲས་དགེ་བསྐུལ་གྱི་ཆོས་འཁོར་ནས་རང་ལུགས་ཀྱི་འདོན་ཆའི་རིགས་ཀྱི་དབང་ལུང༌། ཐུན་མོང་བློ་སྦྱོང་གི་སྐོར། ཐུན་མིན་ཟབ་ཆོས་ཀྱི་གདམས་ཟབ་ཐམས་ཅད་གང་ལ་གང་འདུལ་དུ་བསྩལ་བར་མ་ཟད། སྐལ་བ་མཆོག་ལྡན་གྱི་གང་ཟག་རྣམས་ལ་མན་ངག་རྫོགས་ཆེན་གྱི་སེམས་ཁྲིད་བསྩལ་བ་སོགས་འབྲེལ་ཚད་དོན་ལྡན་ཐར་དང་རྣམ་མཁྱེན་གྱི་གོ་འཕང་ལ་མངོན་པར་སྦྱོར་བར་མཛད་དོ། །
དེ་མཚུངས་བྱ་བ་ལས་ཀྱི་འཁོར་ལོས་བསྟན་དང་འགྲོ་བའི་ཕན་བདེ་རྒྱ་ཆེན་པོ་སྤེལ་ཚུལ་ནི། དགུང་ལོ་ཉེར་གཉིས་ནས་ཟི་ལིང་མཚོ་སྔོན་སོགས་ཀྱི་སྔ་འགྱུར་རྙིང་མའི་ཆབ་སྲིད་སྤྱི་བདག་ཆེན་པོ་དགུ་རོང་ཏཱ་བླ་མ་ཞེས་གོང་མའི་ལུང་གིས་བསྔགས་པའི་ཡབ་དགུ་རོང་ཚང་གི་ཆོས་སྲིད་ཀྱི་དབང་ཆ་ཡོངས་རྫོགས་ཀྱི་ཐུགས་འགན་རྗེ་འདིས་བཞེས་པ་ནས་ད་ལྟའི་བར་དུ། ཟི་ལིང་མ་པུའུ་ཧྥང་གི་བློ་འདྲི་གྲོས་འདོན་པ་དང༌། མ་པུའུ་ཧྥང་སྲིད་གཞུང་གི་དྲུང་ཆེན་གཞོན་པ། རྒྱལ་ཁབ་རྙིང་པ་གོ་མིན་ཏང་སྲིད་གཞུང་གི་འཐུས་མི་དང༌། བཅིང་གྲོལ་རྗེས་ཀྱི་ཀྲུང་གོ་གསར་བའིརྒྱལ་ཁབ་དབུ་བརྙེས་ནས་མཚོ་སྔོན་ཞིང་ཆེན་སྲིད་གྲོས་ཀྱི་དྲུང་ཡིག་ཆེན་མོ་གཞོན་པ། མཚོ་སྔོན་ཞིང་ཆེན་མི་དམངས་སྲིད་གཞུང་གི་དྲུང་ཡིག་ཆེན་མོ་གཞོན་པ། ནུབ་བྱང་དམག་སྲིད་ཨུ་ཡོན་ལྷན་ཁང་མཚོ་སྔོན་མཚམས་འདྲི་ཚོགས་པའི་ཚོགས་གཙོ་གཞོན་པ། རྒྱལ་ཡོངས་ནང་བསྟན་མཐུན་ཚོགས་ཀྱི་ལས་འཛིན་པ། མཚོ་སྔོན་ནང་བསྟན་མཐུན་ཚོགས་ཀྱི་ཚོགས་གཙོ་གཞོན་པ། མཚོ་སྔོན་མགོ་ལོག་ལས་དོན་ཚོགས་པའི་ཚོགས་གཙོ་གཞོན་པ། མཚོ་སྔོན་དང་ཀན་སུའུ་ཞིང་ཆེན་གཉིས་ཀྱི་ས་མཚམས་ཐག་གཅོད་འགོ་ཁྲིད་ཚན་ཆུང་གི་མཚན་གཙོ་བཅས་ཀྱི་ཐུགས་འགན་བཞེས་ཏེ། རྒྱལ་ཁབ་ཀྱི་འཆར་འགོད་ལྟར་མི་དམངས་ཀྱི་འཚོ་བར་དངོས་སུ་ཐུགས་ཁུར་དང་རོགས་སྐྱོར་ཚད་མེད་གནང་བ་དང༌། སློབ་གྲྭ་དང་དགོན་སྡེ་མང་པོ་ལ་དངུལ་སྒོར་གྱི་རོགས་རམ་གནང་སྟེ་བོད་ཀྱི་ཆོས་དང་རིག་གཞུང་དར་རྒྱས་ཀྱི་རྩ་བ་བསྐྲུན་པ་སོགས་བསྟན་འགྲོར་སྨན་པའི་མཛད་པ་དངོས་ཤུགས་ཅི་རིགས་ནས་རྒྱ་ཆེར་བསྒྲུབས། དེ་ལྟར་སྐུ་ཚེ་དང་མཛད་པ་མཐའ་རུ་ཕྱིན་པའི་ངང་དགུང་གྲངས་དགུ་བཅུ་བཞེས་པ་རབ་བྱུང་བཅུ་བདུན་པའི་ཆུ་རྟ་ལོར་དགོངས་པ་ཆོས་དབྱིངས་སུ་ཉེ་བར་བསྡུ་བར་མཛད་ཅིང༌། དུས་དེར་སྐྱབས་རྗེ་པདྨ་སྐལ་བཟང་རིན་པོ་ཆེ་མཆོག་དགུ་འགྱུར་པད་མོ་རོང་དུ་ཞབས་པད་མངོན་པར་བཀོད་པས་དབུས་སེར་སྐྱ་སྟོང་ཕྲག་མང་པོས་གདུང་མཆོད་འབུལ་བ་དང༌། གསང་ཆེན་ཆོ་གའི་དར་ཞལ་ཕྱེས་ཏེ་སྐུ་གདུང་རིན་པོ་ཆེ་ཞུགས་ལ་ཕུལ་ཚེ་རྒྱུད་སྡེ་རང་གཞུང་ནས་གསུང་པའི་ཕྱི་ནང་གི་གྲོལ་རྟགས་ཐམས་ཅད་མངོན་སུམ་མཐུན་སྣང་དུ་བྱུང་བ་དང༌། ཁྱད་པར་སྐུ་རུས་ཀྱི་དུམ་བུ་འགའ་ལ་ཨ་ར་པ་ཙའི་ཡིག་འབྲུ་ཆེས་གསལ་བ་དོད་པ་སོགས་ཐ་མའི་མཛད་པས་ཀྱང་གདུལ་བྱ་རྣམ་པར་གྲོལ་བའི་ལམ་ལ་བཀོད་པར་མཛད་དོ། །
བསྐལ་པ་ཡ་ཐོག
གནའ་བོའི་ཡིག་ཚང་རྙིང་པ་རྣམས་སུ་དེ་ལྟར་འཁོད་ཡོད་དེ།《ཆོས་འབྱུང་མཁས་པའི་དགའ་སྟོན》ལས། མཚོ་དེ་འཁོལ་བ་ཞི་ཞིང་རབ་ཏུ་བསིལ།། ཀོང་གི་ཆུ་བརླག་ཅེས་བྱའི་ཟོམས་ཕྱེ་བས།། རུ་བཞི་ཆུ་ཡིས་གང་བ་དེ་རུ་ཐིམ།། བོད་ཁམས་ཡུལ་གྱི་རྣམ་པ་གསལ་པོར་དོད།། ཅེས་སོགས་བོད་ཡུལ་འདི་ཐོག་མར་རྒྱ་མཚོ་ཆེན་པོ་ཞིག་ཡིན་པ་ལ་རྗེས་སུ་རིམ་བཞིན་མཚོ་བྲི་ནས་སྐམ་ས་བྱུང་ཚུལ་གསུངས་ཡོད།
ཐོག་མའི་ཡི་གེ་བྱུང་ཚུལ།
དུས་རིམ་གོང་མའི་ལོ་རྒྱུས་ཀྱི་དབུ་མ་བརྙེས་པའི་གོང་དེར་ཞང་ཞུང་གི་ཡུལ་དུ་མི་རབས་དུ་མ་ཞིག་བྱུང་ཡོད་པ་དང་། བོན་གྱི་ལུགས་འགའ་ཡང་དར་སྲོལ་བྱུང་ཡོད་པ་དེ་ལྟར་ན། དུས་སྐབས་དེ་དག་ཏུ་ཡི་གེའི་སྒོ་ནས་ཕན་ཚུན་བརྡ་སྤྲོད་པའམ་དེ་དང་ཕྱོགས་འདྲ་བའི་ཤེས་རིག་འགའ་རེ་བྱུང་མེད་པའི་ངེས་པ་ཅི་ཞིག་ཡོད། སྨོན་པའི་མི་བོ་ལུམ་ལུམ་ནས་གཤེན་རབ་མི་བོ་ཆེའི་ཡབ་རྒྱལ་བོན་ཐོད་དཀར་གྱི་བར་དམུ་རྒྱལ་གྱི་གདུང་རབས་བཅོ་བརྒྱད་བྱོན་ཡོད་པའི་ཚུལ། ཡ་ཐོག་ཞང་ཞུང་གི་བོན་རབས་བཤད་པའི་སྐབས་གསལ་བར་སྤྲོས་ཡོད་པའི་རྒྱལ་རབས་དེ་རྙེད་ཀྱི་རིང་ལ་ཕན་ཚུན་བརྡ་སྤྲོད་པའི་ཆ་རྐྱེན་དང་། རྒྱལ་ཁམས་ལ་དབང་བྱེད་པའི་ཆ་རྐྱེན་དུ་ཡི་གེའི་སྦྱོར་བ་ཅི་རིགས་ཤིག་བེད་སྤྱོད་བྱས་ཡོད་དམ་མེད་པའི་སྐོར་འདི་རིགས་ནི་ཆེས་སྔ་བའི་ལོ་རྒྱུས་ཤིག་ཡིན་པ་དང་། ལོ་རྒྱུས་དེ་རིགས་ཀྱི་ཁུངས་སྟོན་བྱེད་གནའ་བོའི་ཡིག་རྙིང་འགའ་ཞིག་ཀྱང་འཐོབ་ཏུ་མེད་པར་བརྟེན། ད་ལྟའི་དུས་སུ་རྟོགས་ཤིན་ཏུ་དཀའ་བ་ཡིན། དེ་ལྟར་ནའང་གཤེན་རབ་མི་བོ་ཆེས་བོན་བསྟན་ཅིང་། ཡི་གེའི་སྲོལ་གསར་དུ་མཛད་པའི་ལོ་རྒྱུས་འདི་ནི་བོན་གྱི་ཡིག་ཆ་ཕལ་མོ་ཆེར་ཡོངས་གྲགས་པ་ཡིན་སྟབས། གཤེན་རབ་བྱོན་པ་ནས་བཟུང་རང་རེས་ཞང་ཞུང་གི་ཡི་གེ་བྱུང་ཡོད་པའི་ཚུལ་ངེས་པར་དུ་ལབ་ཆོག་ལ། ལུང་དང་རིག་པ་གང་ལ་བརྟེན་ནའང་ཚུལ་མཐུན་ཞིག་ཏུ་མངོན་ཐུབ། ལེགས་བཤད་རིན་པོ་ཆེའི་མཛོད〔པེ159ཕ12〕ལས་བོད་ཀྱི་ཡི་གེ་ནི་དང་པོ་སངས་རྒྱས་ཀྱིས་མཛད་དེ། མདོ་ལས། ཡི་གེ་སུམ་ཅུས་བོན་གྱི་ཁོག་ཡང(ཀྱང)ཕུབ། མགོ་ཡིས་ལམ་དྲངས་ཤད་ཀྱི་མདོ་ཡང་བཅད། །ཚིག་གིས་བར་ཕྱེ་མི་འཁྲུགས་གསལ་བར་སྙོམས། །གུག་འགྲེང་ན་རོ་ཞབས་ཀྱུ་ཡ་སྟ་ཡིས། །སྐབས་སྦྱར་དོན་དུ་ཡན་ལག་རྒྱས་པར་བཏགས། །ཞེས་པས། དང་པོ་དག་པ་ལྷའི་ཡི་གེ་སྟག་གཟིག་སྤུངས་ཡིག་ཏུ་བསྒྱུར། དེ་ནས་ཞང་ཞུང་གི་ཡིག་རྒན་དུ་བསྒྱུར། དེ་ནས་སྨར་སྦྲག་ཏུ་བསྒྱུར། དེ་ནས་སྨར་ཆེ་ཆུང་དུ་བསྒྱུར། སྨར་ཆེན་དབུ་ཅན་ནམ་གཟབ་ཏུ་བསྒྱུར། སྨར་ཆུང་འབྲུ་མར་བསྒྱུར། ཡིག་སྣ་འབྲུ་མ་ལས་བརྩམས་ཞེས་གྲགས་སོ། །ཞེས་ཤིན་ཏུ་ཞལ་གསལ་བར་བསྟན་ལ། ཡི་གེའི་ཐོག་མའི་བྱུང་ཁུངས་ནི་གཤེན་རབ་མི་བོ་ཆེ་ལ་གཏུགས་འདུག
འཚོ་བའི་ཐོན་སྐྱེད་སྤྱོད་ཚུལ།
དེ་ལྟར་བསྐལ་པ་ཡ་ཐོག་གི་སྤྱི་ཚོགས་ཀྱི་འཚོ་བ་དེ་ལོ་གྲངས་འབུམ་ཕྲག་མང་པོ་བརྒྱུད་ནས་དུས་ཡུན་རིང་པོར་དཀའ་སྤྱད་ཀྱི་ངལ་རྩོལ་བྱས་ཏེ་རང་བྱུང་ཁམས་དང་འཐབ་རྩོད་བྱས་པའི་ཉམས་མྱོང་མང་པོ་ཞིག་བསགས་ཡོད་པར་བརྟེན།   རིམ་བཞིན་ཐབས་ཤེས་དང་ལག་རྩལ་ལ་ཡར་རྒྱས་ཐོབ་སྟེ་རྡོ་ཆས་དང༌།       ཤིང་གི་ཡོ་བྱད་རིགས་མི་འདྲ་བ་མཛེས་ཆ་དང་ལྡན་པ་མང་པོ་གསར་བཟོ་ཤེས་པར་མ་ཟད། རུས་གྲི་དང་རུས་ཁབ་སོགས་བཅོས་ནས་རུས་ཆས་བེད་སྤྱོད་བྱེད་རྒྱུ་ཁྱབ་གདལ་དུ་ཕྱིན་ཡོད། སྐབས་དེར་ཆར་རླུང་དང༌།    གངས་ཐན་སོགས་འགོག་པའི་ཐབས་སུ་ཤིང་གི་སྤྱིལ་བུ་བཟོ་བ་དང༌།  བྲག་ཕུག་ལ་གནས་བཅའ་བ་སོགས་ཐམས་ཅད་ལྷན་ཅིག་ཏུ་འཚོགས་ནས་འཚོ་བ་སྐྱེལ་གྱིན་ཡོད་ལ། ཕོ་མོ་དང་ལོ་གྲངས་ལ་བརྟེན་ནས་ལས་བགོས་བྱས་ཏེ།   ཕོ་རྣམས་ཐུན་མོང་གིས་རི་དྭགས་རྔོན་པ་དང༌།      མོ་རྣམས་ཐུན་མོང་གིས་རང་བྱུང་གི་སྔོ་ཚོད་འཐུ་བ། རྒན་པོ་རྣམས་ཀྱིས་ཁྱེའུ་རྣམས་སྙོར་སྐྱོང་བྱེད་པ་བཅས་ཀྱི་ལས་ཀ་བྱེད་ཀྱིན་ཡོད། དེ་ལྟར་རིམ་བཞིན་བསམ་བློ་དང་ལག་རྩལ་འཕེལ་རྒྱས་གསར་པ་ཞིག་གི་དུས་རབས་སུ་སླེབས་ཏེ་རྡོ་ཆས་རྣམས་འཇམ་བརྡར་བྱེད་ཅིང༌། སྟ་རེ་དང༌། འཇོར། སྟེའུ་སོགས་ཀྱི་གཟུགས་སུ་བཅོས་ཏེ། བུག་པ་ཕུག་ནས་ཤིང་གི་ཡུ་བ་སྤྲད་དེ་བེད་སྤྱོད་བྱས་ཡོད་འདུག   གཙུབས་ཤིང་ལ་བརྟེན་ནས་མེ་སྦར་ཏེ་བཟའ་ཆས་རྣམས་བཙོ་བསྲེག་བྱེད་ཤེས་པ་སོགས་འཚོ་བའི་ཁ་སྟབས་ལ་ཡར་རྒྱས་ཞེ་དྲག་ཕྱིན་པ་དང་དུས་མཚུངས་མི་རྣམས་ཀྱིས་རི་དྭགས་རྔོན་པའི་སྐབས་སུ་རི་དྭགས་འགའ་ཞིག་སྒོ་ཕྱུགས་སུ་བཀུག་པ་རྟ་དང༌། ར། ལུག ཟོག་རྣམས་ཡིན་ལ་དེ་དག་བདག་སྐྱོང་བྱས་པ་ནས་བཟུང་བསྐལ་པ་ཡ་ཐོག་གི་འབྲོག་ལས་ཀྱི་འགོ་ཚུགས་པ་དང༌། སྐྱེ་དངོས་རྣམས་ཀྱི་ཆོས་ཉིད་རགས་རིམ་ཙམ་རྟོགས་ཤིང་ས་བོན་བཏབ་སྟེ་ལོ་ཏོག་སྡུད་ལེན་བྱེད་ཤེས་པ་ནས་བཟུང་བསྐལ་པ་ཡ་ཐོག་གི་ཞིང་ལས་ཀྱི་འགོ་ཚུགས། ཞིང་འབྲོག་ལས་སྒོ་དར་འཕེལ་བྱུང་བ་དང་མི་རྣམས་ཀྱི་འཚོ་བ་ལ་ལེགས་བཅོས་ཆེན་པོ་བྱུང་བར་མ་ཟད། ཐོན་རྫས་ཀྱི་ལྷག་མ་གསོག་འཇོག་བྱས་པས་རིམ་ཞིན་དབུལ་ཕྱུག་གི་རྣམ་པ་བྱུང་སྟབས།  དཔོན་གཡོག་དང་གྲལ་རིམ་གྱི་ཁྱད་པར་ཡང་བྱུང་སྟེ་རྟག་པར་ཕན་ཚུན་རྐུན་ཇག་དང་གཡུལ་འཁྲུག་གི་རྩོད་པ་བྱུང་སྟེ་ཐུན་མོང་ཅན་གྱི་བསྐལ་པ་ཡ་ཐོག་གི་འཚོ་བ་དེ། རྩོད་ལྡན་གྱི་དུས་རབས་ནང་དུ་ལྷུང་བའི་འགོ་ཚུགས།
བོད་མིའི་རུས་ཚན་གྱེས་ཚུལ།
སྟག་ཚང་རྫོང་པ་དཔལ་འབྱོར་བཟང་པོའི 《རྒྱ་བོད་ཡིག་ཚང》དང༌། དཔའ་བོ་གཙུག་ལག་ཕྲེང་བའི《ཆོས་འབྱུང་མཁས་པའི་དགའ་སྟོན》 འབྲུ་བཀྲ་ཤིས་རྒྱ་མཚོའི《རུས་མཛོད་པད་དཀར་སྐྱེད་ཚལ》བཅས་དང༌། གཞན་ཡང་འབྱུང་རྩིས་ཀྱི་གཞུང་རྣམས་སུ་འཁོད་པའི་བོད་ཀྱི་རུས་ཚན་གྱེས་ཚུལ་སྐོར་གྱི་སྙིང་དོན་རྣམས་མདོར་བསྡུས་ནས་བཤད་ན། བསྐལ་པ་ཡ་ཐོག་ཐུན་མོང་གི་འཚོ་བ་སྤྱོད་པའི་དུས་མཇུག་ཙམ་ལ། ཐོན་རྫས་ཀྱི་ལྷག་མ་གསོག་འཇོག་བྱེད་སྲོལ་བྱུང་བའི་རྐྱེན་གྱིས་མི་རྣམས་ཕན་ཚུན་མ་མཐུན་པར་ས་ཆ་སོ་སོར་གྱེས་པ་ལས་སྒ་འབྲུ་སྦྲ་ལྡོང་བཞི་ཞེས་པའི་རྩ་བའི་རུས་ཆེན་བཞི་པོའི་དབྱེ་སྲོལ་འདི་བྱུང་ཡོད། ཡིན་ནའང་འདི་ལ་བགྲངས་ཚུལ་མི་འདྲ་བ་དང༌། ཡི་གེ་འབྲི་སྟངས་མི་འདྲ་བ་ཡོད་པ། དང་པོ་བགྲངས་ཚུལ་མི་འདྲ་བ་ནི་སྒ་འབྲུ་སྦྲ་ལྡོང་བཞི་ལ། སེ་རྨུ་ལྡོང་སྟོང་བཞི་བགྲངས་སྲོལ་ཡོད་ཀྱང་སེ་དང་ཁྱུང་དང་ སྦྲ་རྣམས་རུས་ཚན་གཅིག རྨུ་དང༌། སྒ་རྣམས་རུས་ཚན་གཅིག  སྟོང་དང༌། འབྲུ་ཞེས་པ་རུས་ཚན་གཅིག་ཡིན་སྟབས་དོན་དུ་རུས་ཚན་བཞི་རུ་མ་འདུས་པ་མེད།     གཉིས་པ་ཡི་གེ་འབྲི་ཚུལ་མི་འདྲ་བ་ནི།   ལྡོང་དང་གདོང་གཉིས།   བསེ་དང་སེ་གཉིས། སྦྲ་དང་དབྲ་གཉིས། འབྲུ་དང་འགྲུ་གཉིས། རྨུ་དང་དམུ་གཉིས། སྒ་དང་ལྒ་གཉིས་བཅས་བྱུང་ཡོད་པ་འདི་དག་དོན་གཅིག་ཏུ་སྣང༌།    《རྒྱ་བོད་ཡིག་ཚང་ཆེན་མོ》ལས། དེའང་སྔོན་དང་པོ། ཡུལ་དམའ་ཁ་ཤུལ་གཡག་ཞུར་གྱི་གོང་ཁ་བྱ་བར། སྲིད་པའི་རྒྱལ་བུ་ཐིང་གི་ཞེས་པ་ལ།   བུ་གསུམ་བྱུང་བ།    རྒྱ་བོད་ཧོར་གསུམ་དུ་གྱེས་པའི།   བོད་མི་ཁྲི་དོ་ཆེན་པོ་བྱ་བ་དེ་ལ། བུ་དྲུག་བྱུང་བ་ནི།   དབྲའ་འབྲུ་ལྡོང་གསུམ་ལྒ་དང་བཞི། །  ནུ་བོ་དབས་བརྡའ་གཉིས་དང་དྲུག །   བོད་ཀྱི་མི་རྒྱུད་དྲུག་པོ་དེས།།  དམའ་ཁ་ཤུ་རས་འདེབས་སྟག་པ་དེར།    །  བོད་མི་གསུམ་བུ་དྲུག་ས་བགོས་བྱས།།  ལྡོང་གིས་པ་མ་ལེ་པང་ཐོབ།།  དབྲ་ཡིས་དབྲ་མོ་རབ་བཀྲ་ཐོབ།།  འབྲུ་ཡིས་འབྲུ་མོ་ཕྲོམ་ཕྲོམ་ཐོབ།།  སྒ་ཡི་ལྒར་མ་མེ་པོ་ཐོབ།།  དབས་བརྡས་རྒྱ་བོད་ས་མཚམས་སུ།།  མཚམས་ཀྱི་མདའ་དར་གོང་མ་བཟུང༌།།  ཞེས་གསུངས་སོ།།
ལེའི་ཨུའོ་ཧྥེ་རེ།
ལེའི་ཨུའོ་ཧྥེ་རེ་(ཧྥ་རན་སེའི་སྐད།: Léo Ferré)
ལྷུ་བ་མེད་པ་
ལྷུ་བ་མེད་པ་ཞེས་པ་ནི། མགོ་བསྐོར་གཏོང་གི་མེད་པ་འམ། ཡང་ན་ཡིད་ཆེས་བྱེད་འོས་པ་ལ་གོ་དགོས། དཔེར་ན། སྐྱབས་གནས་སླུ་མེད་དཀོན་མཆོག་རྩ་བ་གསུམ་ཞེས་པ་ལྟ་བུའོ།
རྫོང་
རྫོང་ནི་ཧི་མ་ལ་ཡའི་རི་ཁུལ་གྱི་ནང་བསྟན་གྱི་སྲོལ་རྒྱུན་འཛུགས་སྐྲུན་གྱི་ཉམས་འགྱུར་ཞིག་ཡིན་པ་དེ་མཁར་རྫོང་དང་འདྲ་བ་དང་གཙོ་བོ་བོད་དང་འབྲུག་ཡུལ་དུ་ཁྱབ་ཡོད།
ཁ་བརྒྱང་
ཁ་བརྒྱང་།
བཙན་པོ་སྲོང་བཙན་སྒམ་པོའི་སྐབས་བོད་དབུས་གཙང་གི་སྟོད་ལ་ཁྲོམ་ཁ་ཆེན་པོ་གསུམ་སྟེ། ༡བྲུ་ཤ། ༢གྲུ་གུ། ༣བལ་པོ་བཅས་དང༌། སྨད་ཀྱི་ཁྲོམ་ཁ་གསུམ་ནི། ༡གར་ལོག ༢རོང་རོང ༣ལྡན་མ་བཅས་དང༌། དབུས་ཀྱི་ཁྲོམ་ཁ་གཉིས་ནི། སྟོང་སྟོང་གཉིས་བཅས་ཡིན་པར། 《མཁས་པ་ལྡེའུ་ཆོས་འབྱུང》ལས་གསུངས་པ་དེར་གཟིགས།
༼དུང་དཀར་ཚིག་མཛོད་ཆེན་མོ་༽ནས་བཏུས།
བློ་བྱེད་དུས་དེབ།
བློ་འབྱེད་དུས་དེབ་སྤྱི་ལོ་༢༠༡༢ལོར་འདོན་ཐེངས་དང་པོ་སྤེལ།   ཁམས་འཛུམ་གྲོལ་གྱིས་གཙོ་བསྒྲིག་བྱས།
ཀོང་ཡུལ་བྲེ་སྣ་
འདི་ལ་དཔེ་ཆ་འགའ་ཞིག་ཏུ་ཀོང་ཡུལ་སྤྲེ་སྣ་ཞེས་གསལ་ཞིང་། ཤོད་སྲོལ་ལ་སྔར་བོད་ཀྱི་མི་རིགས་རྣམས་ཀྱི་མེས་པོ་སྤྲེའུ་དེ་དག་རྣམས་ལྷོ་ཁ་ཁུལ་ནས་ཀོང་པོར་ཡུལ་འཕོས་ཏེ་འཚོ་བ་སྐྱེལ་བ་ཡིན་སྟབས་སྤྲེ་སྣའི་ལྗོངས་ཞེས་ཐོགས་པ་ཡིན་ཟེར་སྲོལ་འདུག
༼དུང་དཀར་ཚིག་མཛོད་ཆེན་མོ་༽ནས་བཏུས།
ཁམས་འཛུམ་གྲོལ་གྱི་དུས་དེབ།
བློ་འབྱེད་དུས་དེབ།  ཁམས་འཛུམ་གྲོལ་གྱིས་གཙོ་བསྒྲིག་བྱས།    འདི་ནིི་བོད་ཀྱི་བློ་འབྱེད་དུས་དེབ་དང་པོ་ཡིན།
སྨན་ཁང་
སྨན་ཁང་ནི་འཕྲོད་བསྟེན་བདེ་སྲུང་ལས་ཁུངས་ཤིག་ཡིན་པས།ནད་པར་ཆེད་དུ་འཕྲོད་བསྟེན་ཚན་རིག་དང་འཕྲོད་བསྟེན་བདེ་སྲུང་མི་སྣ་དང་སྨན་བཅོས་སྒྲིག་ཆས་ཀྱི་སྨན་བཅོས་འདོན་སྤྲོད་བྱེད་དགོས།
ཧྲའན་ཞི་ཞིང་ཆེན།
ཧྲའན་ཤིའི་(རྐྱ་མི་:陕西)ནི་ཀྲུང་གོའི་ཞིང་ཆེན་ཞིག་རེད།
ཁམས་འཛུམ་གྲོལ་གྱི་རྩོམ་དེབ།
ཁམས་འཛུམ་གྲོལ་གྱིས་རྩོམ་དེབ་ཀྱི་དེབ་ཕྲེང་དང་པོར་གངས་འདབས་ཀྱི་རོལ་དབྱངས་དང་།  བསམ་བཞིག   དྲང་བདེན་སྙིང་སྟོབས།   ལོ་རྒྱུས་འཚོལ་རྟོག་བཅས་ དེབ་བཞི་བསྒྲིགས་ནས་༢༠༡༢ལོར་ཟླ་དཔེ་ཚོགས་སུ་དཔར་དུ་བསྐྲུན།
སུམ་སྒྲིལ་
སངས་རྒྱས་ཆོས་ལུགས་ཀྱི་བཤད་སྲོལ་ལ་། ༡.བླ་མ་དང་ཡི་དམ་དབྱེར་མེད་དུ་གསོལ་བ་འདེབས་ཞིང་བསྙེད་སྒྲུབ་བྱེད་པ་དང་། ༢.ཚོགས་བསགས་སྒྲིབ་སྤྱང་ལ་འབད་པ་། ༣.གཞུང་ལུགས་ཀྱི་དོན་ལ་རིགས་པས་དཔྱོད་ཅིང་ཞིབ་ཏུ་སེམས་པ་སུམ་སྒྲིལ་དུ་ཉམས་སུ་བླངས་དགོས་ཞེས་པའི་དོན་ཡིན་།
༼དུང་དཀར་ཚིག་མཛོད་ཆེན་མོ་༽ལས་བཏུས།
ཁམས་འཛུམ་གྲོལ་གྱི་ཚགས་པར།
ཁམས་འཛུམ་གྲོལ་གྱིས་སྒེར་གཉེར་ཚགས་པར།   སྤྱི་ཚོགས་མེ་ལོང་དང་།    ཚན་རིག་ཚགས་པར།    བྱི་པའི་སློབ་གསོ་ཚགས་པར་བཅས་སྤྱི་ཚོགས་སུ་འགྲེམས་སྤེལ་བྱེད་བཞིན་ཡོད།
རྩིས་འཁོར་ཆད་རིམ་བཤར་འབེབས་
རྩིས་འཁོར་གྱི་ཆད་རིམ་བྱབས་འབེབས་ནི་གསོ་རིག་བརྙན་གྲུབ་ཀྱི་ལག་རྩལ་ཞིག་ཡིན་ལ།དེ་ནི་ལུས་ཕུང་གི་ཞིབ་ཕྲའི་ནང་ཁུལ་གྱི་བརྙན་རིས་ཐོབ་པར་བཀོལ་བ་ཡིན།
སྨན་བཅོས་ཀྱི་སྤྱོད་སྒོ་
དུས་རབས་༢༠པའི་ལོ་རབས་༧༠པར་ནང་འདྲེན་བྱས་པ་ནས་བཟུང་།རྩིས་འཁོར་གྱི་ཆད་རིམ་བཤར་འབེབས་ནི་གསོ་རིག་བརྙན་གྲུབ་ཁྲོད་ཀྱི་ལག་ཆ་གལ་ཆེན་ཞིག་ཏུ་གྱུར་ཏེ།སྲོལ་རྒྱུན་གྱི་Xའཕྲོ་ཐིག་བརྙན་གྲུབ་དང་གསོ་རིག་ཚད་བརྒལ་སྒྲ་རླབས་བརྟག་དཔྱད་ལ་ཁ་གསབ་བྱས་ཡོད། དེ་ནི་ཉེ་ལམ་སྔོན་འགོག་གསོ་རིག་དང་ཡང་ན་ནད་རིགས་ལ་བརྟག་དཔྱད་བྱེད་པར་བཀོལ་བཞིན་ཡོད་དོ།།
སུམ་ཅུ་རྩ་གསུམ་
སངས་རྒྱས་ཆོས་ལུགས་ཀྱི་གཞུང་《མངོན་པ་མཛོད་》ནས་བཤད་སྲོལ་ལ་། གོང་དུ་བཤད་པའི་རྒྱལ་ལྷུན་པོ་དེའི་སྟེང་དུ་ས་སྟེང་འབྲེལ་བའི་འདོད་ཁམས་ཀྱི་ལྷ་གནས་སུམ་ཅུ་རྩ་གསུམ་སྟེ་། ནོར་ལྷ་བརྒྱད་། དྲག་པོ་བཅུ་གཅིག་དང་། ཉི་མ་བཅུ་གཉིས་། ཐ་སྐད་གྱི་བུ་གཞོན་ནུ་གཉིས་ཏེ་། སུམ་ཅུ་རྩ་གསུམ་གནས་པ་ཡིན་པས་། ཡོངས་གྲགས་སུ་ལྷ་གནས་སུམ་ཅུ་རྩ་གསུམ་ཟེར་། གོང་གི་ནོར་ལྷ་བརྒྱད་། དྲག་པོ་བཅུ་གཅིག་དང་། ཉི་མ་བཅུ་གཉིས་། ཐ་སྐར་གྱི་བུ་གཉིས་བཅས་ནི་། 《མངོན་པ་མཛོད་》ཟེར་བ་དེའི་ལེའུ་གསུམ་པ་དང་སྐར་རྩིས་ཀྱི་སྔོན་འ༼དུང་དཀར་ཚིག་མཛོད་ཆེན་མོ་༽ལས་བཏུས།
[[Category:དུང་དཀར་ཚིག་མཛོད་ཆེན་མོ་ གྲོའི་གཞུང་རྣམས་སུ་གསལ་།
ཁྲུང་ཆིང་གྲོང་ཁྱེར།
ས་ཁམས།
ཅ
མ
ཡ
ལ
ཀོནྟིང་གོ་ཤྲི་
རྒྱ་སྐད་དུ(灌顶国师)དོན་ནི་གོང་མ་རྒྱལ་པོར་དབང་བསྐུར་གནང་མཁན་གྱི་བླ་མའི་གོ་གནས་ཀྱི་མིང་ཡིན།
ཁྲུང་ཆིང་གྲོང་ཁྱེར།
ས་ཁམས།
ས
ཀོནྟིང་གོ་ཤྲི་
༼དུང་དཀར་ཚིག་མཛོད་ཆེན་མོ་༽ནས་བཏུས།
ཁྲུང་ཆིང་གྲོང་ཁྱེར།
ས་ཁམས།
ཧ
ཨ
ས་ཨའེ་རྩེ།
ས་ཨའེ་རྩེ་(ཧྥ་རན་སེའི་སྐད།: Saez)
ལྷ་བསང་ཏུ།
ལྷ་བསང་ཏུ་ནི་ནང་པ་སངས་རྒྱངས་ཀྱི་ལྷ་གཅིག་རེད།
དུས་འཁོར།
དུས་འཁོར་ནི་ནང་པ་སངས་རྒྱངས་ཀྱི་ལྷ་གཅིག་རེད།
ལྷ་ཚེ་གཅིག་མ།
ལྷ་ཚེ་གཅིག་མ་ནི་ནང་པ་སངས་རྒྱངས་ཀྱི་ལྷ་གཅིག་རེད།
སུམ་སྟོན་ཡེ་ཤེས་གཟུངས་
དུས་རབས་བཅུ་གཉིས་པའི་ནང་རུ་མཚམས་སྙེ་མོའི་མདར་སུམ་པའི་སྲས་སུ་སྐུ་འཁྲུངས་། དགུང་ལོ་ཆུང་ངུའི་དུས་ནས་ཐུན་མིན་དང་ཐུན་མོང་གི་རིག་གནས་ཀུན་ལ་དཔྱིས་ཕྱིན་པར་སྤྱངས་། ཁྱད་པར་དུ་རྗེ་བཙུན་གཡུ་ཐོག་གསར་མ་ཡོན་ཏན་མགོན་པོའི་སྐུའི་དྲུང་དུ་ལོ་བཅུ་གཉིས་བར་དུ་བཅར་ནས་དཔར་ལྡན་རྒྱུད་བཞིའི་གཞུང་དོན་དང་གདམས་པའི་ཟབ་བཅུད་བཀའ་ལུང་ཕྱག་ལེན་ལྷག་མ་མེད་པར་ཞུས་། བཀའ་རྩོམ་ཡང་གཡུ་ཐོག་པའི་རྣམ་ཐར་སྐུ་ལྔ་ལྷུན་གྲུབ་མ་དང་། གསར་བའི་རྣམ་ཐར་། བཤད་རྒྱུད་ཀྱི་འགྲེལ་པ་འབུམ་ཆུང་གསལ་སྒྲོན་། རྐང་འབམ་གསོབའི་སྙན་རྒྱུད་ཟིན་བྲིས་སོགས་བསྟན་བཅོས་སྣ་ཚོགས་མཛད་། སྐུ་ཚེ་ཧྲིལ་པོའི་རིང་གཙོ་བོར་དཔར་ལྡན་རྒྱུད་བཞི་འདི་ཉིད་ཀྱི་འཕྲིན་ལས་རྒྱ་ཆེར་སྤེལ་། གཞོན་ནུ་ཤེས་སོགས་སློབ་མ་ཤིན་ཏུ་མང་བ་བསྐྲུན་།
༼དུང་དཀར་ཚིག་མཛོད་ཆེན་མོ་༽ལས་བཏུས།
[[Category:དུང་དཀར་ཚིག་མཛོད་ཆེན་མོ་
ཧུའུ་པེའི་སློབ་ཆེན།
ཧུའུ་པེའི་སློབ་ཆེན་(རྒྱ་སྐད།: 湖北大学)
རྒྱལ་བ་བྱམས་པ།
རྒྱལ་བ་བྱམས་པ་ནི་ནང་པ་སངས་རྒྱས་ཀྱི་ལྷ་ཞིག་རེད།
འོད་དཔག་མེད།
འོད་དཔག་མེད་ནི་ནང་པ་སངས་རྒྱངས་ཀྱི་ལྷ་གཅིག་རེད།
ཀོངྐུ་ན་
(གསེར་གྱི་ས)རྒྱ་གར་ལྷོ་ཕྱོགས་རྒྱ་མཚོ་ཆེན་པོའི་འགྲམ་ཀོང་ཀུ་ན་པྰུ་ར་ཟེར་བའི་ཡུལ་དེ་ཡིན་ཅིང་། 《ཐང་སན་རང་རྣམ》བྲིས་མའི་ཤོག་གྲངས༡༣༣བ༡ལས། ཀོང་ཀ་ན་པུ་རིའི་ཡུལ་དེའི་ཁོར་ཡུག་ཏུ་ལེ་དབར་ལྔ་སྟོང་ལྷག་དང་། མཁར་གྲོང་ཆེན་པོའི་མཐའ་འཁོར་དུ་ལེ་དབར་སུམ་ཅུ་ལྷག་ས་རྒྱུ་ལེགས་ཙམ་དང་། གནམ་གཤིས་དྲོད་ཤས་ཆེ་བས་འབྲུ་རིགས་གང་ཡང་འདེབས་རུང་བ། མིའི་རང་བཞིན་ཏེ་ལུས་རྩུབ་ཅིང་སྤྲོ་ཐུང་བ། སློབ་སྦྱོང་ལ་དགའ་ཞིང་ཡོན་ཏན་ཅན་ལ་བརྩི་བཀུར་ཆེ་བ། གཙུག་ལག་བརྒྱ་ལྷག་ཙམ་གྱི་ནང་དགེ་འདུན་ཁྲི་ཚོ་ལྷག་བཞུགས་ཤིང་ཐེག་པ་ཆེ་ཆུང་མཉམ་པར་སྤྱོད་པ། མུ་སྟེགས་པའི་ལྷ་ཁང་ཡང་བརྒྱ་ཕྲག་མང་པོ་ཡོད་པའི་ནང་ཕྱི་རོལ་པའི་ལྟ་བ་སྣ་ཚོགས་འཛིན་མཁན་འདྲེས་མར་གནས་པ་དང་། རྒྱལ་པོའི་ཁང་ཁྱིམ་གྱི་ཉེ་ལོགས་སུ་གཙུག་ལག་ཁང་ཆེན་པོ་ཞིག་ལ་དགེ་འདུན་སུམ་བརྒྱ་ལྷག་ཙམ་བཞུགས་པ་རྣམས་འདུལཁྲིམས་དང་ཀུན་སྤྱོད་གཙང་བར་སྐྱོང་བ་ཡོད། གཙུག་ལག་ཁང་དེའི་གཙང་ཁང་ཆེན་པོ་རྒྱ་ཁྱོན་ཁྲུ་བརྒྱ(འདོམ་ཉི་ཤུ་རྩ་ལྔ)ཙམ་ཡོད་པའི་ནང་སྟོན་པ་སངས་རྒྱས་སྐུ་གཞོན་ནུའི་སྐབས་དབུ་ལ་བཞེས་པའི་སྤྲོག་ཞུ་མཐོ་ཚད་ཁྲུ་དོ་ཙམ་ལ་རིན་པོ་ཆེའི་ཁྲ་རྒྱན་མང་པོས་བཏབ་པ་ཞིག་རིན་པོ་ཆེའི་སྒྲོམ་གྱི་ནང་དུ་བཅུག་པ་ཡོད། གྲོང་ཁྱེར་གྱི་ཉེ་འདབས་སུ་གཙང་ཁང་ཞིག་ན་གྲོ་བཞིན་སྐྱེས་སྣ་བ་བྱེ་བ་རིས་བཞེངས་པའི་ཙནྡ་ལས་གྲུབ་པའི་རྒྱལ་བ་བྱམས་པའི་སྐུ་བརྙན་ཡོདཔ་དང་། གྲོང་ཁྱེར་གྱི་བྱང་ཕྱོགས་སུ་ཤིང་ཏཱ་ལའི་ནགས་ཚལ་རྒྱ་ཁྱོན་རྒྱང་གྲགས་སུམ་ཅུ(འདོམ་ཆིག་ཁྲི་ལྔ་སྟོངཙམ་གྱིས་ཁྱབ་ནས་ཡོད་པ་སོགས་གོང་གསལ་གྱི་རྣམ་ཐར་དེར་གསལ་ཞིང་། ཡུལ་འདི་དང་མགོན་པོ་ཀླུ་སྒྲུབ་ཀྱི་བཞུགས་གནས་ལྷོ་ཕྱོགས་དཔལ་གྱི་རི་གཉིས་ཐག་ཉེ་བར་སློབ་དཔོན་ཟླ་བ་གྲགས་པས་མཛད་པའི《གསང་རྒྱུད་རྩ་རྒྱུད་ཀྱི་འགྲེལ་པ་སྒྲོན་གསལ》ལས་ཀྱང་གསུངས་སོ།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྤྱན་རས་གཟིགས་ཕྱག་སྟོང་སྤྱན་སྟོང་།
ད་དུང་གཟིགས།
སྤྱན་རས་གཟིགས།
རི་ཀླུང་རྩ་ཚིག
དེ་སྔ་དམངས་གཙོའི་བཅོས་སྒྱུར་མ་བྱས་གོང་ཏྰ་ལའི་བླ་མའི་དགུང་སྐག་འཁེལ་སྐབས་བཀའ་ཤག་ནས་རྫོང་གཞིས་ཁག་ལ་སྤྱང་ཀི་བྱི་བ་ཕུད་དེ་བྱིངས་སྐམ་གཤེར་ལ་གནས་པའི་སྲོག་ཆགས་ཆེ་ཕྲ་ཅི་ལ་ཡང་གནོད་འཚེ་མི་ཆོག་པའི་རྩ་ཚིག་སྤེལ་ནས་རི་རྒྱ་ཀླུང་རྒྱ་བསྡོམས་སྲོལ་ཡོད་དེའི་རྩ་ཚིག་ལ་རི་ཀླུང་རྩ་ཚིག་ཅེས་ཟེར།༼དུང་དཀར་ཚིག་མཛོད་ཆེན་མོ་༽ལས་བཏུས།
ཤེར་ཕྱིན།
ཤེར་ཕྱིན་ནི་བཀའ་འགྱུར་ནས་ཁོལ་དུ་ཕྱུང་བའི་ཤེར་ཕྱིན་གྱི་བསྟན་བཅོས་ཤིག་རེད།
༄༅།། ཞྭ་མོ་དམར་ཆུང་།
ཟིན་ཐོ་འམ་དཔྱད་གཞི།
ཞྭ་མོ་དམར་ཆུང་ལགས་ལ་གུས་ཞུ།  གོང་གི་རི་མོ་འདི་དག་གི་རྩོམ་པ་བོ་ཁྱེད་ཉིད་ཡིན་ནམ།  བདག་ནི་བོད་ནང་གི་རི་མོའི་དཔེ་དེབ་བསྒྲིགས་མཁན་ཞིག་ཡིན། ཁྱེད་ཀྱི་རི་མོ་གང་རུང་བཤུས་བཀོད་བྱས་ཏེ་བདག་གི་དེབ་ནང་དུ་བཀོད་ཆོག་གམ། ལན་ཞིག་གསུངས་རོགས།  བན་ཤུལ་འཁྱམ་བསེ་རུ་ནས།
ཝིདྱཱ་དེ་ཝཱི་བྷཎྜཱ་རཱི།
ཝིདྱཱ་དེ་ཝཱི་བྷཎྜཱ་རཱི་ནི། བལ་ལོ་ ༢༠༡༨ ཟླ་བ་ ༠༣ ཚེས་ ༠༥ ཉིན་འཁྲུངས། བལ་ཡུལ་རྒྱལ་ཁབ་ཀྱི་བུད་མེད་སྲིད་འཛིན་ཐོག་མ་དང་། བལ་ཡུལ་སྤྱི་མཐུན་རྒྱལ་ཁབ་ཀྱི་སྲིད་འཛིན་གཉིས་པ་ཡིན།
སྤྱན་རས་གཟིགས་བཅུ་གཅིག་ཞལ།
སྤྱན་རས་གཟིགས་བཅུ་གཅིག་ཞལ་ནི་ནང་པ་སངས་རྒྱངས་ཀྱི་ལྷ་གཅིག་རེད།
ཚན་རྩལ།
ཚན་རྩལ་ནི་ཚན་རིག་ལག་རྩལ་གྱི་བསྡུས་མིང་ཡིན་ལ། ཚན་རིག་ཞིབ་འཇུག་གི་འབྲས་བུ་དག་མིའི་འཚོ་བའི་ནང་བཀོལ་སྤྱོད་དང་ལག་ལེན་བྱེད་པར་ཟེར་བ་རེད། ཡང་སྐབས་ལན་རེར་མིའི་ཁོར་ཡུག་ལ་འགྱུར་བ་གཏོང་ཐུབ་པའི་ལག་རྩལ་ལ་ཡང་གོ
སྤྱན་རས་གཟིགས་བཅུ་གཅིག་ཞལ།
ད་དུང་གཟིགས།
སྤྱན་རས་གཟིགས།
Pixiv
pixiv (ཉི་ཧོང་སྐད: ピクシブ) ནི་གཙོ་བོ་སྒྱུ་རྩལ་པས་གྲུབ་པའི་བར་བཅུག་རི་མོ མན་གྷདང་བརྩམས་སྒྲུང་ལྟེ་བ་བྱེད་པའི་སྤྱི་ཚོགས་དྲ་ཚིགས་ཤིག་ཡིན།
ཕར་ཕྱིན་དྲུག་
རྒྱ་གར་སྐད་དུ་པཱརཱ་མིཏ་ཥཊ། བོད་སྐད་དུ་ཕར་ཕྱིན་དྲུག དེ་ལ་སྦྱིན་པའི་ཕ་རོལ་དུ་ཕྱིན་པ། ཚུལ་ཁྲིམས་ཀྱི་ཕ་རོལ་ཏུ་ཕྱིན་པ། བཟོད་པའི་ཕ་རོལ་དུ་ཕྱིན་པ། བརྩོན་འགྲུས་ཀྱི་ཕ་རོལ་དུ་ཕྱིན་པ། བསམ་གཏན་གྱི་ཕ་རོལ་དུ་ཕྱིན་པ། ཤེས་རབ་ཀྱི་ཕ་རོལ་དུ་ཕྱིན་པ་དང་དྲུག་གོ ། 《མ་ཎི་བཀའ་འབུམ》ལས། ཤེས་རབ་ཀྱི་ཕ་རོལ་ཏུ་ཕྱིན་པ་ནི། ཆོས་ཐམས་ཅད་སེམས་སུ་ཤེས་སེམས་སྟོང་པར་ཤེས། སྟོང་པ་ཡུམ་ཆེན་མོ་ཤེས་རབ་ཀྱི་ཕ་རོལ་དུ་ཕྱིན་པར་ཤེས་པས། འཁོར་བ་དང་མྱ་ངན་ལས་འདས་མཐར་ཕྱིན་པས་སེམས་དང་ཡུལ་ངོ་སྤྲད་པས་མ་དང་བུ་འཕྲད་པ་ལྟ་བུའི། །བསམ་གཏན་གྱི་ཕ་རོལ་དུ་ཕྱིན་པ་ནི། བལྟ་ཐབས་གསུམ་པས། སངས་རྒྱས་ཀྱི་གཟིགས་ཐབས་ནམ་མཁའི་དབྱིངས་ལྟ་བུར་གཟིགས། བྱང་སེམས་ཀྱི་གཟིགས་ཐབས་རིགས་དྲུག་སེམས་ཅན་ལ་སྙིང་རྗེས་གཟིགས། དེ་བཞིན་གཤེགས་པའི་གཟིགས་ཐབས་ནམ་མཁའི་མཐའ་གཟིགས། དེ་ཡང་བལྟས་པས་མཐོང་བ་མེད་དེ་ཧར་ལོང་གི་མིག་གིས་ཅི་ཡང་མ་མཐོང་བ་ལྟ་བུའོ། །བརྩོན་འགྲུས་ཀྱི་ཕ་རོལ་དུ་ཕྱིན་པ་ནི། ཆོས་ཉིད་སྟོང་པ་ཉིད་ཀྱི་དོན་ལ། ལེ་ལོ་དང་བཏང་སྙོམས་སུ་མི་འཇོག་པར་རྩ་བྲལ་དུ་ཉམས་སུ་ལེན་པས། རྒྱལ་པོ་གདན་ལ་བཞུགས་ཀྱང་འདོད་པ་ཤུགས་ལས་འགྲུབ་པ་ལྟ་བུའོ། །བཟོད་པའི་ཕ་རོལ་དུ་ཕྱིན་པ་ནི། ཆོས་ཉིད་སྟོང་པ་ཉིད་ཀྱི་དོན་ཉམས་སུ་ལེན་པ་ལ་གནས་ཡུན་རིང་དུ་བཟོད་པས། དང་པོ་ལྟ་སྟངས། བར་དུ་མཉམ་བཞག ཐ་མ་རྗེས་ཐོབ་སྒོམ་པའོ། །དེ་ནི་མས་བུ་གསོ་བ་ལྟ་བུ་ཡིན་ནོ། །ཚུལ་ཁྲིམས་ཀྱི་ཕ་རོལ་དུ་ཕྱིན་པ་ནི། ཆོས་ཉིད་སྟོང་པ་ཉིད་ཀྱི་དོན་ལ། བྱིང་རྨུགས་རྒོད་འཐིབས་ལ་སོགས་པའི་ཉེས་སྐྱོན་མེད་པར་ཤེས་བཞིན་གྱི་བྱ་རས་ཟིན་པ། དཔེར་ན་སྒེག་མོ་མེ་ལོང་ལ་ལྟ་བ་བཞིན་ནོ། །སྦྱིན་པའི་ཕ་རོལ་དུ་ཕྱིན་པ་ནི། ཆོས་ཉིད་སྟོང་པ་མཐའ་བྲལ་དེའི་ངང་ལ་བཞག་པས། རང་དོན་རྫོགས་ནས་གཞན་དོན་འབྱུང་བས་རིན་པོ་ཆེ་ལ་དགོས་འདོད་འབྱུང་བ་ལྟ་བུའོ། །དེ་ལྟར་ཕ་རོལ་དུ་ཕྱིན་པ་དྲུག་གིས་འཁོར་བ་རབ་མེད་ལས་བརྒལ་ནས་མྱ་ངན་ལས་འདས་པའི་སྐམ་སར་ཕྱིན་པར་བྱེད་དོ། །ཞེས་གསུངས་སོ། །
དེ་ཡང་གོ་བདེའི་དབང་དུ་བྱས་ན། ༡.སྦྱིན་པ། ལུས་དང་ལོངས་སྤྱོད་སོགས་ལ་ཆགས་ཞེན་མེད་པའི་སྒོ་ནས་གཞན་ལ་སྙིང་ཐག་པ་ནས་སྦྱིན་པའི་བསམ་པའི་དགེ་བ། ༢.ཚུལ་ཁྲིམས། མི་དགེ་བ་བཅུ་སྣ་རེ་ཙམ་སྤང་བ་ལས་ཉེས་སྤྱོད་སྡིག་པ་དང་ལྟུང་བ་སྣེ་གཅིག་གིས་ཀྱང་མ་གོས་པར་བསྲུང་བའི་དགེ་བ། ༣.བཟོད་པ། སྡུག་བསྔལ་དང་། དཀའ་སྤྱད། གཞན་གྱིས་གནོད་པ་བྱས་པ་སོགས་ལ་མི་བཟོད་པ་གཏན་ནས་མེད་པར་དང་དུ་ལེན་ཐུབ་པའི་བསམ་པ་བཅོས་མིན་ཞིག ༤.བརྩོན་འགྲུས། ཞུམ་པའི་ལེ་ལོ་དང་། སྒྱིད་ལུག་པའི་ལེ་ལོ། བྱ་བ་ངན་པ་ལ་ཞེན་པའི་ལེ་ལོ་གསུམ་སྤངས་པའི་འབད་རྩོལ་རྒྱུན་མ་ཆད་པར་བསྟེན་པའི་སྤྲོ་བ། ༥.བསམ་གཏན། རང་གི་དམིགས་བྱའི་ཡུལ་གཅིག་ལ་དྲན་ཤེས་བརྟན་པོའི་སྒོ་ནས་མ་ཡེངས་པར་བཟུང་བའི་སེམས་གསལ་ཞིང་དྭངས་པ་ཞིག ༦.ཤེས་རབ། བླང་དོར་གྱི་གནད་ཀུན་མ་འདྲེས་པར་སོ་སོར་འབྱེད་ཐུབ་པའི་ཤེས་པ་ཞིག་བཅས་སོ། །
ཁམས་ལུང་རི་ཁྲོད
ར་ལུང་མཆོད་རྟེན་ནས་ཡུལ་ལྔའི་མདའ་བར་སྤྱི་ལེ་བཅུ་དང་། དེ་གང་སྤྱི་ལེ་བཅུ་ཙམ་ཡུལ་ལྔའི་ཕུར་སོང་ན་ཁམས་ལུང་གྲོང་གི་ལྟག་ཏུ་དགོན་དེ་མཇལ་རྒྱུ་ཡོད། ཁམས་ལུང་ཞེས་པ་ནི། དགེ་བཤེས་ཁམས་ལུང་པའམ་གངས་པ་ཤཱཀྱའི་ཡོན་ཏན་ཞུ་བས་སྟོད་གངས་རིན་པོ་ཆེ་ནས་གངས་རྡོག་གཅིག་བསྣམས་ཕེབས་ཏེ་འདི་གང་དུ་ལྷུང་ཡང་དེར་དགོན་པ་ཞིག་འདེབས་ཀྱི་ཡིན་གསུངས་པས་གནས་དེར་ཕེབས་སྐབས་ད་ལྟའི་དགོན་དེའི་ཞོག་གཡས་ངོས་ཀྱི་ཕ་བོང་སྟེང་ཟགས་པས་ད་ངའི་དགོན་པ་འདིར་འདེབས་ཀྱི་ཡིན་གསུངས་པ་དང་རྗེས་སུ་དགོན་དེའི་མཚན་ལའང་ཁམས་ལུང་ཞེས་ཐོགས། དགོན་དེ་ནི་སྤྱི་ལོ་༡༡༡༥ལོར་ཕྱག་འདེབས་གནང་མཛད། གངས་པ་ཤཱཀྱའི་ཡོན་ཏན་སྐུ་ཕྲེང་བཞི་པ་འཇམ་དཔལ་བསྟན་འཛིན་བར་བྱུང་། སྔོན་དགེ་འདུན་བརྒྱད་གྲྭ་གཅིག་ཡོད་པ་དང་། སེར་བྱེས་གྲྭ་ཚང་གི་ཁུངས་ཡིན། སྔོན་འདུ་ཁང་ཀ་བ་བརྒྱད་ནང་རྟེན་དང་བརྟེན་པ་བཅས་མཇལ་རྒྱུ་ཡོད། ད་ལྟ་སྔོན་གྱི་གྱང་གོག་སྟེང་གསར་བཞེངས་གནང་བའི་འདུ་ཁང་ནང་སྨན་འདམ་གྱི་ཐུབ་དབང་དང་གངས་པ་ཤཱཀྱའི་ཡོན་ཏན་གྱི་སྐུ་བརྙན་སོགས་མཇལ་རྒྱུ་ཡོད། ཡང་དེ་ནས་རྐང་ཐང་མར་ཆུ་ཚོད་གཉིས་ཙམ་སོང་ན་ཕུལ་བྱུང་ཞེས་པར་དགེ་བཤེས་ཕུལ་བྱུང་བའི་གདན་སའི་ཤུལ་དུ་མཆོད་རྟེན་གསར་བཞེངས་གནང་བ་དང་། ཡང་དགོན་དེའི་ཤར་ངོས་སུ་བྲག་སྒོ་རབ་འབྱམས་ཀྱི་བཞུགས་གནས་བསམ་རྩེ་དགོན་ཞེས་པའི་དགོན་ཤུལ་སོགས་མཇལ་རྒྱུ་ཡོད།
གྲབ་གསེར་ཁང་།
བྲག་རའི་ཟམ་པའམ་བ་རའི་ཟམ་པ་མ་ཐོན་པར་ནུབ་ངོས་དེ་གོང་གྲོང་ཚོ་ནས་རྐང་ཐང་མར་ཆུ་ཚོད་གཅིག་ཙམ་ནུབ་ངོས་སུ་འཛེགས་ན་དགོན་དེར་སླེབས་ཀྱི་རེད། དེ་གོང་ཞེས་པ་ནི། ཨ་ཁུ་སྟོན་པ་གནས་དེར་ཕེབས་སྐབས་ད་ང་དེའི་གོང་དུ་མི་འགྲོ་ཞེས་གསུངས་པས་དེ་གོང་ཞེས་པ་དེ་ལྟར་ཐོགས། དགོན་དེ་ནི་ཐོག་མར་རྗེ་བཙུན་རེད་མདའ་བས་ཕྱག་བཏབ་གནང་བ་དང་། དེ་རྗེས་དགའ་ལྡན་གསེར་སྐོང་ཁང་ཚན་དང་ཉེ་ལོག་ཏུ་གྱུར། གསེར་ཁང་ཞེས་པ་ནི། ཐོག་མར་རེད་མདའ་བར་སྦྱིན་བདག་སྲས་ཤིག་བྱུང་བས་སྲས་དགོན་ཞེས་པ་ནས་རྗེས་སུ་རིམ་བཞིན་གསེར་ཁང་ཞེས་པར་མཚན་འགྱུར། སྔོན་འདུ་ཁང་ཀ་བ་ཉི་ཤུའི་སྦུག་གི་བྱམས་ཁང་ནང་རྒྱལ་བ་བྱམས་པ་ཐོག་སོ་ཉིས་ཐོག་ཅན་གྱི་ཐུགས་ཀར་བྱམས་པ་གསུང་བྱོན་ཞིག་ཡོད་པས་སྔོན་སྡེ་པ་གཞུང་གི་འཕྲོག་རྩིས་བྱས་ཀྱང་མ་རྙེད། བྱམས་པ་དེ་ཐོག་མར་སྐྱར་པོ་རྒྱ་རུ་ཚལ་གྱི་ལུག་རྫི་ཞིག་ལ་རྙེད་པས་བྱམས་པས་གསུང་བྱོན་ཏེ་ང་ཉི་མའི་ཤར་དུ་ཁྱེར་ཞིག་གསུངས་པར་ཐོག་མར་གཙུག་ལག་ཁང་དུ་གདན་དྲངས་པས་ང་དེར་མི་སྡོད་གསུངས། དེ་ནས་དགའ་ལྡན་དུ་གདན་འདྲེན་རྩིས་བྱས་པར་ང་དེར་ཡང་མི་འགྲོ་གསུངས། དེ་ནས་ལུག་རྫིས་བ་རའི་ཟམ་པའི་ཞོགས་སུ་དུར་ཁྲོད་ཅིག་ཡོད་པ་དེར་ངལ་གསོས་ནས་སྡོད་སྐབས་བྱམས་པའི་སྐུ་བརྙན་དེས། ཁྱོད་རང་ཡར་ལྟོས་དང་ཡ་ཀིར་ཕོ་རོག་གིས་གྲོགས་སྐད་རྒྱག་ས་དེར་ང་སྐྱོལ་དང་གསུངས་པས་དེར་གདན་དྲངས། དགོན་དེར་མ་སླེབས་ཙམ་དུ་ལུག་རྫི་དཀའ་ལས་ཁག་པས་ཁྱོད་རང་ཡར་ཙམ་སོང་དང་། ངས་ཆུ་ཞིག་བཏོན་ཆོག་གསུངས་པ་ལྟར་སྨན་ཆུའི་ཆུ་མིག་ཅེས་དུས་བཞིར་མི་ཆད་པའི་ཆུ་མིག་ཞིག་བཏོན་གནང་མཛད། བྱམས་པ་གསུངས་བྱོན་མའང་དགོན་དེར་གདན་དྲངས། ཡང་དགོན་དེའི་མདུན་རིའི་འོག་ནས་མི་ཞིག་གྱིས་ཚེར་མ་བཀོག་བཞིན་པའི་སྐབས་ཨ་ཚ་ཞེས་གསུང་བྱོན་པས་ལྟ་དུས་སྐུ་རྒྱུ་ལི་ལས་གྲུབ་པའི་ཐུགས་རྗེ་ཆེན་པོ་ཕྲུ་གང་ཙམ་ཞིག་ཐོན་པ་དེ་དང་བྱམས་པ་གསུངས་བྱོན་མ་བཅས་སྐུ་གསུང་བྱོན་མ་གཉིས་ཀྱིས་གཙོས་རྟེན་གསུམ་མང་པོ་བཞུགས། སྔོན་གཞུང་དགོན་ཡིན་སྟབས་སྨོན་ལམ་དང་ཚོགས་མཆོད་དུའང་ཕེབས་དགོས། དགེ་འདུན་ཞལ་གྲངས་བརྒྱད་ཅུ་སྐོར་གྱིས་རི་བོ་དགེ་ལྡན་ལུགས་ཀྱི་མདོ་སྔགས་གཉིས་ཀ་ཕྱག་བཞེད་མཛད་སྲོལ་ཡོད། ལོ་ལྟར་བོད་ཟླ་༡༢ཚེས༢༨.༢༩སོ་སོར་ལྷ་མགོན་ཆོས་གསུམ་གྱི་སྒོ་ནས་གར་འཆམ་གནང་སྲོལ་ཡོད། ད་ལྟ་སྔོན་གྱི་གྱང་གོག་སྟེང་གསར་བཞེངས་གནང་བའི་འདུ་ཁང་ནང་སྔོན་གྱི་སྐུ་བརྙན་དེ་དག་གི་སྐུ་ཚབ་གསར་བཞེངས་གནང་བ་མཇལ་རྒྱུ་ཡོད།
ཡང་བ་རའི་ཟམ་པ་ནས་སྤྱི་ལེ་གསུམ་ཙམ་འཁོར་ལམ་བརྒྱུད་སོང་ན་དགེ་བཤེས་རས་ལུང་པའི་སྐུ་གདུང་བཞུགས་པའི་ར་ལུང་མཆོད་རྟེན་རྣམ་དྲུག་ཉམས་གསོ་གནང་བ་དང་། མཆོད་རྟེན་ཆེ་བའི་ནང་ར་ལུང་པའི་སྐུ་གདུང་ད་ལྟའང་བཞུགས་ཞེས་གསུངས། དགེ་བཤེས་རས་ལུང་པར་ར་ལུང་བསྟན་པ་ལྟར་ཡུར་བ་གྲོང་ཚོར་ཕེབས་སྐབས་སྙུན་གཞི་བཞེས་མཐར་གནས་དེར་སྐུ་གཤེགས་ཞེས་གསུངས།
ཡཱ་ཁོ་དང་ཝེ་ལེམ་.ཀོ་ལིམ།
ཡཱ་ཁོ་དང་ཝེ་ལེམ་.ཀོ་ལིམ​་སྤུན་ཟླ་གཉིས་ནི་སྐད་གྲགས་ས་སྟེང་ལ་ཁྱབ་པའི་འཇར་མན་གྱི་བྱིས་སྒྲུང་རྩོམ་པ་པོ་ཡིན། ༡༨༤༡ལོར་ཁོང་གཉིས་ལ་ཀོ་ལིམ་སློབ་གླིང་གི་ཡོན་ཧྲི་ཡི་གོ་འཕང་ཐོབ། ཁོང་གཉིས་དམངས་ཁྲོད་གཏམ་རྒྱུད་ལ་དགའ་ཞིང་ཐུན་མོང་དུ་བསྡུ་བསྒྲིགས་བྱས་པའི་༼བྱིས་པ་དང་ཁྱིམ་ཚང་གི་བྱིས་སྒྲུང་ཕྱོགས་བཏུས་༽ཞེས་པ་དེ་འཛམ་གླིང་ཀུན་ཏུ་ཁྱབ་ཡོད་ཅིང་། དེའི་ནང་གི་༼གངས་དཀར་སྲས་མོ་༽དང་། ༼ཞྭ་མོ་དམར་ཆུང་༽། ༼བུ་མོ་དབུལ་པོ་༽སོགས་ནི་འཛམ་གླིང་རྒྱལ་ཁབ་ཁག་གི་ལོ་ཆུང་བྱིས་པ་ཚོའི་མིག་གི་དགའ་སྟོན་དུ་གྱུར་ཡོད།
ཟིན་ཐོ་འམ་དཔྱད་གཞི།
=ཡཱ་ཁོ་དང་ཝེ་ལེམ་.ཀོ་ལིམ། ལགས་ལ་གུས་ཞུ།  གོང་གི་རི་མོ་འདི་དག་གི་རྩོམ་པ་བོ་ཁྱེད་ཉིད་ཡིན་ནམ།  བདག་ནི་བོད་ནང་གི་རི་མོའི་དཔེ་དེབ་བསྒྲིགས་མཁན་ཞིག་ཡིན། ཁྱེད་ཀྱི་རི་མོ་གང་རུང་བཤུས་བཀོད་བྱས་ཏེ་བདག་གི་དེབ་ནང་དུ་བཀོད་ཆོག་གམ། ལན་ཞིག་གསུངས་རོགས།  བན་ཤུལ་འཁྱམ་བསེ་རུ་ནས།
ར་ཝི་ལཱ་མི་ཚཱ་ནེ།
ར་ཝི་ལཱ་མི་ཚཱ་ནེ་ནི་ (रवि लामिछाने) བལ་ཡུལ་རཱ་སྭ་པཱའི་ཆབ་སྲིད་རུ་ཁག་གི་གསར་གཏོད་པ་དང་ཚོགས་གཙོ་གཉིས་ཀ་ཡིན། སྤྱི་ལོ་ ༢༠༢༢ ལོའི་ཟླ་བ་ ༡༢ ཚེས་ ༢༦ ཉིན་ནས་བཟུང་། བལ་ཡུལ་གྱི་སྤྱི་ཁྱབ་བློ་ཆེན་གཞོན་པ་དང་ནང་སྲིད་བློན་ཆེན་གྱི་འགན་བཞེས། སྤྱི་ལོ་ ༢༠༢༢ ལོའི་ཡོངས་ཁྱབ་འོས་བསྡུའི་སྐབས་ཙི་ཏ་ཝན་ནས་གྲོས་ཚོགས་འོག་མའི་ངོ་ཚབ་མི་སྣར་འདེམས་ཐོན་བྱུང་།
ཁོང་ནི་དེ་སྔོན་བལ་ཡུལ་གྱི་བརྙན་འཕྲིན་པ་གྲགས་ཅན་ཞིག་ཡིན་ཞིང་། སྤྱི་ལོ་ ༢༠༡༣ ལོའི་ཟླ་བ་བཞི་པར། མུ་མཐུད་དེ་དུས་ཡུན་ཆུ་ཚོད་དྲུག་ཅུ་ལྷག་གི་རིང་བརྙན་འཕྲིན་ཐོག་གླེང་མོལ་བྱས་ཏེ་གི་ནི་སི་ (Guinness World Record) ཟིན་ཐོའི་ནང་ཐོ་འགོད་བྱས། དེའི་རྗེས་བལ་ཡུལ་གྱི་གསར་འགྱུར་གྲགས་ཅན་ (News24 Nepal) ཐོག་ཏུའང་ ༢༠༢༡ བར་ (सिधा कुरा जनतासँग) མང་ཚོགས་ལྷན་ཐད་གླེང་ཞེས་པའི་ལས་རིམ་གཉེར་ཏེ་མི་མང་གི་སྲི་ཞུ་བསྒྲུབས། ༢༠༢༡ ལོའི་ཟླ་བ་དང་པོའི་ནང་ News24 ནས་དགོངས་པ་ཞུས་ཏེ། གོར་ཁཱ་བརྒྱུད་ལམ་ཚོགས་པའི་མངའ་ཁོངས་སུ་ Galaxy 4K ཞེས་པའི་བརྙན་འཕྲིན་སྡེ་ཚན་ཞིག་གསར་འཛུགས་བྱས་ཤིང་། བརྙན་འཕྲིན་ལྷན་ཁང་གི་སྤྱི་ཁྱབ་ལྟ་ཞིབ་པའི་གོ་གནས་བཟུང་། དེའི་རྗེས་ ༢༠༢༢ ལོའི་ཟླ་བ་དྲུག་པའི་ནང་། བརྙན་འཕྲིན་ལས་ཐོག་ནས་དགོངས་ཞུས་ཀྱིས་ ༢༠༢༢ ལོའི་བལ་ཡུལ་གྱི་སྤྱི་ཁྱབ་འོས་བསྡུའི་འགྲན་སྡུར་ནང་མཉམ་ཞུགས་བྱ་རྒྱུའི་ཁྱབ་བསྒྲགས་བྱས་ཏེ། རཱ་སྭ་པཱ་འམ། རཱཥྚྲི་ཡ་སྭ་ཏནྟྲ་པཱར་ཊཱི་ (राष्ट्रिय स्वतन्त्र पार्टी) ཞེས་པའི་ཆབ་སྲིད་ཚོགས་པ་ཞིག་གསར་འཛུགས་བྱས་ཤིང་། འགྲན་རྩོད་ཐོག་མཉམ་ཞུགས་བྱས་པས། འོས་གྲངས་འབོར་ཆེན་གྱི་ཐོབ་གྲངས་དང་ལྷན། དུས་ཡུན་ཧ་ཅང་ཐུང་ངུའི་ནང་སྤྱི་ཁྱབ་བློན་ཆེན་གཞོན་པ་དང་། ནང་སྲིད་བློན་ཆེན་གྱི་གོ་སར་དབང་ཐུབ་པ་བྱུང་།
རས་ཆུང་བ་རྡོ་རྗེ་གྲགས།
རྗེ་འདི་ཉིད་རབ་བྱུང་དང་པོའི་ཤིང་བྱི(༡༠༨༤）ལོར་ལ་སྟོད་གུང་ཐང་དུ་སྐུ་འཁྲུངས། སྐུ་ཆུང་དུས་ཀློག་ལེགས་པར་མཁྱེན། དགུང་ལོ་བཅུ་གཅིག་ལ་ཕེབས་སྐབས་རྗེ་བཙུན་མི་ལ་བསྟེན་ནས་ཆོས་ཀྱི་རྐང་ཚུགས། དགུང་ལོ་བཅོ་ལྔར་ཕེབས་སྐབས་སྐུ་ལ་མཛེ་ནད་ཕོག་པས་རྗེ་བཙུན་གྱི་དྲུང་དུ་མ་བཞུགས་པར་ཁང་སྟོང་རྣམས་སུ་ཉལ་ཞིང་བཞུགས། དེའི་ཚེ་ཨ་ཙ་ར་གསུམ་བྱུང་ནས་དེ་རྣམས་ཀྱིས་སྙིང་རྗེ་བྱས་ཏེ་རྒྱ་གར་དུ་ཁྲིད་ནས་བླ་མ་བ་ལ་ཙནྡྲ་ལ་གཏུགས། བ་ལ་ཙནྡྲས་གཏུམ་པོ་ཁྱུང་ཤམ་ཅན་གནང་ནས་བཟླས་པ་བྱས་པས། རིང་པོར་མ་ལོན་པར་མཛེ་ནད་ལྷག་མ་མེད་པར་སོས། དེ་ནས་བལ་པོར་ཕེབས་ནས་ཨ་ཏུ་ལ་ད་ཤ་ལ་སོགས་པ་ནས་བདེ་མཆོག་ལ་སོགས་པའི་རྒྱུད་འགའ་རེ་ཡང་གསན། སླར་རྗེ་བཙུན་གྱི་དྲུང་དུ་འཁོར་བ་ན། རྗེ་བཙུན་གྱིས་རས་ཆུང་པ་རྒྱ་གར་དུ་ཆོས་སྐོར་ལེན་པར་མངགས། རས་ཆུང་པས་བླ་མའི་གསུང་ལ་མཉན་ཏེ་སླར་རྒྱ་གར་དུ་བྱོན་ནས་ནཱ་རོ་པ་དང་མེེ་ཏྲི་གཉིས་ཀྱི་དངོས་སློབ་ཏི་ཕུ་བ་ལ་ལུས་མེད་མཁའ་འགྲོའི་ཆོས་སྐོར་ཆ་ཚང་བ་ཞུས། གཞན་ཡང་གདམས་པ་མང་དུ་བཙལ་ནས་བླ་མའི་དྲུང་དུ་བྱོན། ཆོས་སྐོར་དགུ་པོ་ཆ་ཚང་བ་མི་ལར་ཕུལ། མི་ལས་ངམ་རྫོང་སྟོན་པ་ལ་གནང་། ངམ་རྫོང་བས་དེ་ལ་ཡིག་སྣ་ཡང་བརྩམས་ཤིང། དེ་ནས་མཆེད་པ་ལ་བདེ་མཆོག་སྙན་བརྒྱུད་ཟེར་ཞིང་། རས་ཆུང་པ་ཉིད་ནས་གཞན་ལ་མཆོད་པ་ལ་རས་ཆུང་སྙན་བརྒྱུད་དུ་གྲགས། དེ་ལྟར་རས་ཆུང་པས་རྗེ་བཙུན་མི་ལ་བསྟེན་ནས་རྟོགས་པ་ཁྱད་པར་ཅན་བརྙེས། དེ་ནས་རྗེ་བཙུན་ལ་ཞུས་ནས་དབུས་སུ་བྱོན། གཉལ་དང་ལོ་རོ་གཉིས་སུ་བཞུགས་ནས་སྒོམ་སྒྲུབ་བྱས་ཏེ་ཉམས་མགུར་མང་པོ་དང་མི་ལ་རས་པའི་རྣམ་ཐར་ཡང་གསུངས། ཞལ་སློབ་མང་དུ་བསྐྲུན། མཐར་དགུང་ལོ་བདུན་ཅུ་རྩ་བརྒྱད་པ་རབ་བྱུང་གསུམ་པའི་ལྕགས་སྦྲུལ(༡༡༦༡）ལོར་སྐུ་གཤེགས་སོ། །འདི་ཉིད་ལ་སློབ་མ་མང་དུ་ཡོད་པ་ལས། ཐུགས་ཀྱི་སྲས་བཅུ་གསུམ་ནི། ལོ་བྱི་མགོ་བ། གཙང་པ་སུམ་པ། བྱར་བོ་པར་ཤེར་སྣང། ལོ་རོ་གླན་བྱི་མགོ་བ་བླ་མ་སྒོམ་ཆོས། ལོ་རོ་མི་སྣ་བ་སུམ་སྟོན་ཆོས་དར། བུར་སྒོམ་ནག་པོ། ལ་སྟོད་པ་ཟངས་རི་རས་པ། གཡེ་ཆེན་མོ་བ་འབྲི་སྒོམ་དོན་གྲུབ། གྲ་ཕྱི་བ་གཉལ་རྡོ་རྗེ་འོད། གཉལ་སྨད་པ་ཅུང་སྟོན་རྒྱན་ནི། གཉལ་སྨད་པ་ཅུང་སྟོན་རྒྱས་པ། གཡེ་ཆུང་བ་དགེ་བཤེས་ཁྱུང་པོ་བཅས་བཅུ་གཉིས་ཀྱིས་དབང་ཡང་རྫོགས་ལ། ཡེ་ཤེས་ཀྱང་ངོས་ཟིན། ཡར་ལུང་པ་ལྷ་རྗེ་ལྷ་འབར་གྱིས་ནི་དབང་རྫོགས་ཀྱང་ཡེ་ཤེས་ངོས་མ་ཟིན་ཟེར།༼དུང་དཀར་ཚིག་མཛོད་ཆེན་མོ་༽ལས་བཏུས།
དབྱངས་ཅན་མ།
དབྱངས་ཅན་མ་ནི་ནང་པ་སངས་རྒྱངས་ཀྱི་ལྷ་གཅིག་རེད།
༄༅།། གངས་དཀར་སྲས་མོ།
༼གངས་དཀར་སྲས་མོ་༽
ཟིན་ཐོ་འམ་དཔྱད་གཞི།
རི་མོ་འདི་དག་གི་རྩོམ་པ་བོ་ནི་གངས་དཀར་སྲས་མོ་ཡིན་ནམ།  ངས་འདི་རི་མོའི་དེབ་ཞིག་གི་ནང་བཤུས་བཀོད་བྱས་ཆོག་གམ།  ལན་ཞིག་གནང་རོགས། བདག་ནི་བོད་ནང་གི་རི་མོ་ཆེད་གཉེར་མཁན་ཞིག་ཡིན།
ཧོ་ཀྲི་མིན་གྲོང་ཁྱེར།
ཧོ་ཀྲི་མིན་ངམ་སའི་གཱོན་
ཀོའོང་ཤི་ཀྲོང་རིགས་རང་སྐྱོང་ལྗོངས།
ཀོའོང་ཤི་(རྐྱ་མི་:广西壮族自治区)ནི་ཀྲུང་གོའི་རང་སྐྱོང་ལྗོངས་ཞིག་རེད།
དགུ་རོང་སྣ་ཚོགས་རང་གྲོལ།
རྫོགས་ཆེན་བཞི་པ་མི་འགྱུར་ནམ་མཁའི་རྡོ་རྗེ་དང་ཞབས་དཀར་ཚོགས་དྲུག་རང་གྲོལ་རྣམ་གཉིས་ཀྱི་ཞལ་སློབ་དགུ་རོང་སྣ་ཚོགས་རང་གྲོལ་ནི། སྤྱི་ལོ་༡༨༢༢ པ་རབ་བྱུང་བཅུ་བཞི་པའི་ཆུ་རྟ་ལོར་ཡབ་ཨ་ཁུ་འབག་བཟོ་ཞེས་པ་གསང་བ་སྔགས་ཀྱི་རྣལ་འབྱོར་ལ་རང་དབང་འབྱོར་བའི་རིག་པ་འཛིན་པ་དེ་ཉིད་དང་། ཡུམ་ཀླུ་མོ་བྱམས་ཞེས་སྐུ་ཚེའི་སྟོད་དུ་དཔལ་ཆེན་ནམ་མཁའ་འཇིགས་མེད་ཀྱི་གཟུངས་མ། རིག་འཛིན་དཔལ་ལྡན་བཀྲ་ཤིས་ཀྱི་ཞལ་ནས། དཔལ་ཆེན་དྲག་པོའི་ཆོས་སྐོར་དེ་རལ་པའི་གསེབ་ཏུ་ཁུར་བྱས་ནས་ཕྱོགས་མེད་རི་ཁྲོད་འགྲིམས་ནུས་ན་ཕྱག་རྒྱ་པདྨ་ཅན་དང་འཕྲད་ཅེས་ལུང་གིས་བསྔགས་པའི་མཁའ་འགྲོའི་མཚན་ལྡན་དཔལ་ཆེན་ནམ་མཁའ་འཇིགས་མེད་སྐུ་འདའ་ཁར་ཨ་ཁུ་འབག་བཟོའི་ཐབས་གྲོགས་སུ་ཐུགས་བཀོད་གནང་བ་དེ་ཉིད་ཀྱི་སྲས་སུ་སྐུ་འཁྲུངས། འགྲོ་མགོན་ཞབས་དཀར་པའི་ཞལ་ནས་རེབ་ཀོང་ཕུར་ཐོགས་སྟོང་དང་དགུ་བརྒྱའི་རྡོ་རྗེ་སློབ་དཔོན་དཔལ་ཆེན་ནམ་མཁའ་འཇིགས་མེད་ལ་སྐུ་གསུང་ཐུགས་གསུམ་གྱི་སྤྲུལ་སྐུ་གསུམ་ཡོད་གསུངས་པ་ལྟར། སྐུ་སྤྲུལ་ཁྱབ་བརྡལ་ཀློང་ཡངས་ཁྱུང་དགོན་དུ་སྐུ་འཁྲུངས་པ་དང་། གསུང་སྤྲུལ་ཡོན་ཏན་ཚེ་རིང་ཨ་འདར་ཆ་ག་ནས་འཁྲུངས། ཐུགས་ཀྱི་སྤྲུལ་བ་དགུ་འགྱུར་པདྨ་རོང་དུ་འཁྲུངས་པ་རྗེ་འདི་ཉིད་དུ་ངོས་འཛིན་མཛད།
རྡོ་གྲུབ་འཇིགས་མེད་ཕྲིན་ལས་འོད་ཟེར་གྱི་ལུང་བྱས་ལས་ཀྱང་། རོང་དགུ་རང་གྲོལ་མིང་མཐའ་ཅན་བོངས་ཆེ་ཞིང་ཁམས་རྒྱས་དབང་སྡུད་ལྡན་ལྟེ་བ་རུ་སྨེ་བའི་ཐིག་པ་ཤར་དཔལ་དེ་ལ་བླ་མའི་སྒྲུབ་སྐོར་དང་དོན་ཟབ་མོ་སྙིང་གི་གདམས་པ་སྤྲོད་ཅེས་འཁྲུངས་ཡུལ་དང་མཚན་སྒྲས་སོགས་ཆེས་གསལ་བའི་གསུང་གིས་ཆོས་བདག་ལས་ཅན་དུ་བསྔགས། ཆུང་ངུ་ནས་ཡབ་ལས་འབྲི་ཀློག་དང་ཆོ་གའི་ཕྱག་ལེན་སོགས་སྦྱངས་ཤིང་བསྙེན་སྒྲུབ་ལ་བརྩོན་པ་མཛད། ལྷན་སྐྱེས་ཀྱི་བྱམས་སྙིང་རྗེ་ཆེ་ཞིང་མཁྱེན་རབ་དཀྱེལ་ཆེ་བས་མདོ་སྔགས་རིག་གནས་དང་བཅས་པར་བྱང་ཆུབ་པ་སྟེ། དགུང་ལོ་ཉེར་གཅིག་ཐོག་ཞབས་དཀར་བའི་རྣམ་ཐར་གསོལ་འདེབས་བཅད་མ་བརྩམས་པ་ཚིག་དོན་གཉིས་ཆར་ནས་ཟླ་དང་བྲལ། སྐུ་ན་གཞོན་དུས་ནས་ཞབས་དཀར་པ་ཚོགས་དྲུག་རང་གྲོལ་གྱི་ཞབས་ལ་བཏུད་དེ་མདོ་སྔགས་གསར་རྙིང་གི་ཆོས་སྐོར་སྤྱི་དང་། ཁྱད་པར་ཕྱི་ནང་སྔོན་འགྲོའི་བློ་སྦྱོང་ནས་དངོས་གཞི་རྫོགས་ཆེན་གྱི་ཟབ་ཁྲིད་བར་མཐར་ཕྱིན་པ་གསན་པས་རྟོགས་པ་ངོ་སྤྲོད་ཀྱི་བླ་མ་དང་པོ་ཡིན། ཕྱིས་སུ་གྲུབ་དབང་རྫོགས་ཆེན་པ་མི་འགྱུར་ནམ་མཁའི་རྡོ་རྗེའི་སྙན་པ་གསན་པས་ཁམས་ཕྱོགས་སུ་ཐུགས་བརྩོན་ཆེན་པོས་ཐེངས་འགར་ཕེབས། རྗེ་དེ་ཉིད་ཀྱི་ཞལ་སྔ་ནས་མན་ངག་རྫོགས་པ་ཆེན་པོའི་ཟབ་ཁྲིད་མཐའ་དག་མ་ཚང་བ་མེད་པ་གསན་པས་ཐུགས་དམ་བོགས་འདོན་ཆེན་པོ་བྱུང་།
སྐུ་ཚེ་གང་བོར་ཐོས་བསམ་སྒོམ་གསུམ་དང་འཆད་རྩོད་རྩོམ་གསུམ་གྱིས་དུས་འདའ་ཞིང་། ཕྱི་སོ་ཐར་གྱི་ཚུལ་ཁྲིམས་དང་ནང་བྱང་ཆུབ་སེམས་ཀྱི་ཐུགས་བསྐྱེད། གསང་བ་བསྐྱེད་རྫོགས་ཟབ་མོའི་གནད་ལ་རྟག་ཏུ་གཞོལ་བས་ཉམས་རྟོགས་ཀྱི་ཀློང་བརྡོལ། སྐུ་ཡུལ་མདོ་སྨད་དུ་ཕེབས་ནས་རྗེ་གོང་མའི་ཕྲིན་ལས་ཀྱི་རྒྱུན་བསྐྱངས་ཏེ་ཕྱོགས་ཀྱི་སྔགས་མང་ཁག་ལ་དབང་ཁྲིད་གདམས་ངག་གི་ཆོས་འཁོར་བར་མེད་དུ་བསྐོར་བ་དང་། ཡུལ་སྡེ་ཕན་ཚུན་འཁྲུག་རྩོད་དང་ནད་ཡམས་སོགས་བྱུང་ཚེ་སྐུ་སྲོག་ལ་མ་འཛེམ་པར་བཅོས་པའི་ཐབས་ལ་འབད་ཅིང་། རྗེ་ཉིད་ཀྱིས་རྒྱུ་འབྲས་བླང་དོར་གྱི་གནས་ཕྲ་མོ་ཙམ་ལ་ཡང་ཐུགས་གཙིགས་ཆེ་བ་མཛད་ཅིང་གཞན་དག་ལ་ཚུལ་བཞིན་འདོམས་པ་སོགས་གཞན་ཕན་གྱི་ཕྲིན་ལས་རྒྱ་ཆེ། ཞལ་སློབ་གྲུབ་བརྙེས་ཀྱི་རིག་འཛིན་བྱ་བྲལ་ཆོས་དབྱིངས་རང་གྲོལ། མཁར་སྒང་བྲག་དཀར་གྲུབ་ཆེན། མ་བསྒོམས་པ་རིན་པོ་ཆེ་སོགས་རྟོགས་པ་དོན་གྱི་བརྒྱུད་འཛིན་པ་དུ་མ་བསྐྱངས་ཏེ་གདུང་གྲངས་ང་གཉིས་པ་ཤིང་ཁྱི་སྤྱི་ལོ་༡༨༧༤ ལོར་སྐུ་མྱ་ངན་ལས་འདས་པའི་ཚུལ་བསྟན་ཏོ།་།
ཁ་ཆུ་ཆུས་ཕྱུང༌
ཁ་ཆུ་ཆུས་ཕྱུང༌།
བོལ་གྱི་སྣེ་མོར་སྦུབས་སམ་བུ་གུ་ཡོད་པའི་ལྷམ།
༼དུང་དཀར་ཚིག་མཛོད་ཆེན་མོ་༽ནས་བཏུས།
སྐྱང་སྤྲུལ་ལུང་རྟོགས་བསྐལ་བཟང་རྒྱ་མཚོ་
སྐྱང་ཁ་མའི་བླ་མ་ལུང་རྟོགས་བསྐལ་བཟང་རྒྱ་མཚོ་མཆོག་ནི། མདོ་ཁམས་སྨད་ཀྱི་ཆར་གཏོགས་ཤར་ཕྱོགས་ས་ཡི་ཐིག་ལེར་གྱུར་བ། རྣམ་མཁྱེན་སྟོན་པ་གཤེན་རབ་མི་བོས་ཞབས་ཀྱིས་བཅགས་ཤིང་བྱིན་གྱིས་བརླབས་པའི་གནས་ཆེན་དམུ་རི་སེང་གེ་ཡོངས་རྫོངས་ཀྱི་གཡས་མདུན། ད་ལྟའི་ཀན་སུའུ་ཞིང་ཆེན་ཀན་ལྷོ་ཁུལ་ཐེ་བོ་རྫོང་ཉིན་ངོ་ཡུལ་ཚོ་གཙོ་ཚུལ་ཁ་ཞེས་པའི་གྲོང་སྡེ་རུ། ཡབ་དཔའ་མཛངས་དང་གཏོང་ཕོད་ཆེ་ཞིང་བློ་གྲོས་དང་སྤྱང་གྲུང་འཛོམས་པ་ལྕགས་འཕན་དང་། ཡུམ་སེར་སྣ་དང་འཇུར་གེགས་ཆུང་ཞིང་དད་གུས་དང་བརྩོན་སེམས་ཆེ་བ་ཁྱུང་དམར་འཚོ་གཉིས་ཀྱི་སྲས་སུ་རྔ་ཆེན་ཞེས་པ་བོད་རབ་བྱུང་བཅོ་ལྔ་བའི་བགྲང་བྱ་ང་དྲུག་པའི་ཆུ་ཁྱི་སྟེ(སྤྱི་ལོ1922ལོར)སྐྱེད་བྱེད་ཡུམ་ལ་གནོད་པ་མེད་པར་འགྲོ་བ་རང་མཐུན་དུ་སྤྲུལ་བ་བཟུང་བ་ནི། སྐྱེ་བཞེས་ཀྱི་མདོ་ལས། འཇིག་རྟེན་ཁམས་ཀྱི་སྒྲོན་མེ་འདེགས་པ་དང་། །འགྲོ་བ་སེམས་ཅན་སྨུག་པ་གསལ་བ་དང་། །སྣང་སྲིད་མུན་པའི་དྲྭ་བ་འཇོམ་པ་དང་། །མ་རིག་རྨོངས་པའི་ལྐུགས་པ་ཁ་འབྱེད་ཕྱིར། །སྤྲུལ་བ་ང་ཉིད་འཇིག་རྟེན་ཁམས་འདིར་འོང་། །འགྲོ་བ་རང་མཐུན་ཆ་ལུགས་བསྟན་པའི་ཕྱིར། །དེ་དག་མཐུན་པའི་སྐྱེ་བ་བསྟན་ཏུ་གསོལ། །ཞེས་གསུངས་པ་ལྟར་ཉམས་དགའ་རྨིས་ལྟས་ལེགས་པའི་མཚན་རྟགས་དུ་མ་དང་བཅས་ཏེ་སྐུ་འཁྲུངས།
སྐུ་ན་ཕྲ་བའི་དུས་ནས་བྱིས་པའི་ངན་སྤྱོད་ལང་ཤོར་དང་པྲ་ཚག་འདུ་འཛིའི་གཡེང་བ་མེད་པར་བག་ཕབ་མཉམ་བཞག་གི་འདུག་སྟངས་དང་། ཁྲི་བཞུགས་དབང་བསྐུར་གྱི་ཉམས་སོགས་དམ་པའི་རང་རྟགས་བཅོས་མིན་ལྷན་སྐྱེས་སུ་མངའ་བའི་ངང་ཚུལ་ལ། སོ་སྐྱེས་ཕལ་རྣམས་ཀྱང་ཁབ་ལེན་རྡོ་ཡིས་ལྕགས་ཕྱེ་འདྲེན་པ་ལྟར་ཡིད་ཆེས་ཅིག་ཅར་ཏུ་ཐོབ་པ་མ་ཟད། དགུང་ལོ་དྲུག་གི་སྟེང་རིགས་ཀྱི་ཅོད་པན་སྐྱང་སྤྲུལ་བསྟན་འཛིན་དབང་རྒྱལ་མཆོག་གིས་ལུང་བསྟན་པ་བཞིན། ཐུགས་སྟོན་དྲན་པ་ནམ་མཁའི་ཟློས་གར་བསྒྱུར་བ་དཔལ་སྐྱང་སྤྲུལ་རྒྱལ་བའི་དབང་པོ་ནམ་མཁའ་རྒྱལ་མཚན་གྱི་སྐུའི་སྤྲུལ་བ་ཚུལ་ཁྲིམས་བསྟན་འཛིན་མཆོག་གི་ཡང་སྲིད་འཁྲུལ་མེད་དུ་ངོས་འཛིན་གནང་སྟེ། དམ་པ་དེའི་དྲུང་ནས་དགེ་ལེགས་ཀུན་གྱི་རྩ་བ་སངས་རྒྱས་ཀྱི་བསྟན་པའི་གཞི་མ་སྐྱབས་འགྲོའི་སྡོམ་པ་ཚུལ་བཞིན་བཞེས། རྟོགས་ལྡན་འོད་ཟེར་རྒྱལ་མཚན་ཞེས་པ་ཀློག་སློབ་པའི་དགེ་རྒན་དུ་བསྟེན་ནས་རིང་པོར་མ་ཐོག་པར་ཤེས་བྱ་ཀུན་གྱི་རྨང་གཞི་བདེ་བླག་ཏུ་མཁྱེན་རྟོགས་བྱུང་ནས། དུས་དེར་དམ་པ་སྐྱང་གི་གདན་ས་མདའ་ཆེན་དགོན་གཡུང་དྲུང་བཤད་སྒྲུབ་དར་རྒྱས་གླིང་དུ་གདན་དྲངས་ཏེ། བཀྲ་ཤིས་རྟེན་འབྲེལ་ལེགས་པའི་སྒོ་འཕར་ངང་གིས་ཕྱེས་ཏེ། མི་འཇིགས་གསེར་གྱི་ཁྲི་འཕང་མཐོན་པོར་མངའ་གསོལ་མཛད་པ་ནི། རྒྱལ་བུ་རྒྱལ་སར་བཏོན་པའི་མདོ་ལས། གཤེན་རབ་ཆེན་པོ་འགྲོ་བའི་དཔལ་དང་མགོན། །དབྱིངས་ནས་སྐུ་སྤྲུལ་རང་བཞིན་མཁའ་ལ་བྱོན། །དོག་ལ་སེམས་ཅན་དོན་མཛད་རིན་པོ་ཆེ། །རྒྱལ་སྲས་འཕགས་པ་ཁྱོད་ལ་ཕྱག་འཚལ་ལོ། །ཞེས་གསུངས་པ་ལྟར། འགྲོ་བ་ལྷ་དང་བཅས་པའི་བསོད་ནམས་ཀྱི་དཔལ་དུ་ཤར་ཏེ་ཀུན་ཀྱང་མྱ་ངན་མེད་པ་དད་པའི་མེ་ཏོག་འཛུམ་པའི་ཉི་མ་གཞོན་ནུར་གྱུར། དགུང་ལོ་བདུན་བཞེས་པ་ས་འབྲུག་སྟེ་སྤྱི་ལོ༡༩༢༨སྟེང་། སྐུ་རབས་གོང་མ་རྣམས་ཀྱིས་ཉམས་ལེན་སྒོམ་སྒྲུབ་དང་རྩ་ཐིག་རླུང་གི་དྲོད་རྟགས་འབྱིན་ས། འོག་མིན་མཁའ་སྤྱོད་གཉིས་པའི་མཚན་སྙན་མངའ་བའི་མདའ་ཆེན་དཀར་མོ་རི་ཁྲོད་ཞེས་པ་ལྷ་དང་དྲང་སྲོང་དགྱེས་པའི་བསྟི་གནས་དམ་པར་ཕེབས་ཏེ། མཁས་བཙུན་བཟང་ལྡན་གྱི་གཏེར་གྱི་ཕུང་པོར་གྱུར་བ་དཔལ་སྐྱང་སྤྲུལ་བསྟན་འཛིན་དབང་རྒྱལ་རིན་པོ་ཆེའི་དྲུང་ནས་ཡན་ལག་མཆོག་མའི་སྐྲ་ཕུད་ཕུལ་ཅིང་གཙང་མ་གཙུག་ཕུད་ཀྱི་སྡོམ་ཁྲིམས་ཐུགས་རྒྱུད་ལ་བཞེས་ཏེ་ཚུལ་མཚན་ལ་ལུང་རྟོགས་རྒྱ་མཚོར་གསོལ། དེ་ཡང་འདུལ་བ་མདོར་བསྡུས་ལས། མི་དགེ་བ་དང་ཁ་ཟས་དང་། །སིལ་བུ་ཁྲི་སྟན་ཡན་ལག་ཡིན། །ཞེས་གསུངས་པ་ལྟར། རྩ་བ་བཞི་ལས་གཞན་ དུ་ཆང་ཤ་སྒོག་ལ་སོགས་མི་དགེ་བའི་སྤང་བྱར་གྱུར་བའི་རིགས་རྣམས་གཏན་མེད་དུ་སྤངས་ཏེ། དགེ་སྒྲུབ་རྒྱུན་སྤྱོད་དང་སྔོན་འགྲོ་བསགས་སྦྱོང་གི་ཐད་ལ་འབད་པ་རྩེ་གཅིག་ཏུ་གཞོལ་བས། འཕྲིན་ལས་ཟབ་མོ་འདུལ་བའི་བསླབ་བྱ་ལ་ཉེས་སྐྱོན་གྱི་དྲི་མས་མ་གོས་ཤིང་། ཟག་བཅས་ཕུང་པོའི་ལུས་རྟེན་དེ་ཡང་རིན་ཆེན་ཤེལ་སྒོང་གསལ་བའི་དྭངས་མ་བཞིན་ཤེས་བྱ་བདུད་རྩིའི་རྒྱ་མཚོ་འཁྱིལ་བའི་སྣོད་བཟང་དུ་གྱུར། སྙིང་པོ་ཉག་གཅིག་གི་རྒྱུད་ལས། འཁོར་འདས་མ་རེག་འབྱུང་བས་མ་བསླད་པའི། །རང་སེམས་བོན་ཉིད་མ་བཅོས་གཉུག་མ་ནི། །བོན་རྣམས་ཀུན་གྱི་སྙིང་པོ་ཡིན་པར་བཤད། །ཞེས་གསུངས་པ་ལྟར་རོ། །
དགུང་ལོ་བརྒྱད་བཞེས་པའི་ས་སྦྲུལ་ཏེ་སྤྱི་ལོ༡༩༢༩ནས་བཟུང་རིགས་ཀྱི་ཅོད་པན་དུ་གྱུར་བ་མཁས་གྲུབ་གཉིས་ལྡན་ཀྱི་སྐྱེས་བུ་ཆེན་པོ་སྐྱང་སྤྲུལ་བསྟན་འཛིན་དབང་རྒྱལ་གྱི་མདུན་ནས་ཤེས་བྱ་རྒྱ་མཚོར་འཇུག་པའི་སྒོ་མོ། སུམ་རྟགས་དག་གསུམ་དང་། སྒྲ་སྦྱོར་སྙན་ངག སྨན་རྩིས་དཀར་ནག གར་ཐིག་དབྱངས་རོལ། བཅའ་བསྒྱུར་འདོན་གསུམ། ཆོ་ག་ཕྱག་ལེན་བཅས་ལ་སྦྱངས་པ་མཐིལ་ཕྱིན་མཛད་པ་དང་། ལོ་དེར་དམ་པ་གང་གི་ཞབས་གཡོག་དང་ཕེབས་རོགས་འོག མཚལ་རི་ལྷ་ཡི་མདུན་སར་གྲགས་པའི་ཤར་རྫ་གཡུང་དྲུང་ལྷུན་པོའི་རི་ལ་གནས་མཇལ་དུ་ཕེབས་ཤིང་། དཔལ་གདོད་མའི་མགོན་པོ་ཀུན་ཏུ་བཟང་པོ་དང་དབྱེར་མ་མཆིས་པའི་འདྲེན་མཆོག་ཆེན་པོ་ཀུན་མཁྱེན་ཤར་རྫ་བཀྲ་ཤིས་རྒྱལ་མཚན་དཔལ་བཟང་པོའི་གསེར་ཞལ་ཐོག་མར་མཇལ་ཏེ། སངས་རྒྱས་དངོས་མཐོང་གི་ངེས་ཤེས་ཐུགས་རྒྱུད་ལ་འཕོས་ཏེ་དོན་རྒྱུད་དགོངས་པའི་བྱིན་རླབས་བླངས། ཟླ་ཡུན་གཉིས་ཙམ་གྱི་རིང་ལ་གནས་དེར་བཞུགས་ནས། མན་ངག་རིན་པོ་ཆེ་ཨ་ཁྲིད་ཐུན་མཚམས་བཅོ་ལྔ་བའི་ཁྲིད་རིམ་བཀའ་ལུང་རྒྱ་མཚོ་ལྟ་ཁྲིད་དང་དམར་ཁྲིད་དུ་གསན། བོན་སྒོ་ཕྱི་ནང་གསང་གསུམ་གྱི་དབང་ལུང་མན་ངག་གང་མང་བུམ་པ་གང་བྱོས་ཚུལ་དུ་བླངས་ཏེ་བདེ་གསལ་མི་རྟོག་པའི་ཡེ་ཤེས་ཀྱི་དགོངས་ཉམས་འཆར། ཐོས་བསམ་སྒོམ་པའི་གནས་ལ་སྒྲོ་འདོགས་ཆོད་པ་ཞིག་བྱུང་། དེ་ནས་མུ་མཐུད་དུ་གཡས་རུ་གཙང་གི་གདན་ས་ཆེན་པོ། གཡུང་དྲུང་བོན་གྱི་རྩ་བའི་གྲྭ་ས་སྨན་གཡུང་མཁར་གསུམ་དང་། གཤེན་གྱི་གསེར་སྒོ་ཁྲ་མོ། དར་སྡིངས་སྐུ་འབུམ་རིག་བྱེད་གླིང་། ས་དགེ་རྙིང་གསུམ་གྱི་དགོན་སྡེ་ཆེན་པོ་རྣམས་དང་། བོད་བཙན་པོའི་ཕོ་བྲང་པོ་ཏ་ལ། ལྷ་ལྡན་ཇོ་བོ་ཡིད་བཞིན་ནོར་བུ། བྲག་དཀར་ཤེལ་རྫོང་། ཁྱུང་པོ་རི་རྩེ་དྲུག་སོགས་སུ་ཕེབས་ཏེ་གནས་མཇལ་དང་རྟེན་མཇལ་མང་དུ་ཞུས་ཏེ་བྱིན་རླབས་བདུད་རྩིའི་ཆུ་བོ་ཐུགས་ཀྱི་ཡོལ་གོར་ཆེན་པོར་ཀློང་དུ་བསྐྱིལ་བར་བྱས།
དགུང་ལོ་བཅུ་གཉིས་བཞེས་པ་ཆུ་བྱ་སྟེ་སྤྱི་ལོ༡༩༣༣ལོར། ཀུན་མཁྱེན་ཤར་རྫ་བའི་ཐུགས་སྲས་ཉག་རྫ་མཁས་གྲུབ་གཡུང་དྲུང་ཉི་མ་རིན་པོ་ཆེ་ཡོངས་འཛིན་དུ་བསྟེན་ནས། བསྟུན་མར་ལོ་ངོ་དྲུག་གི་རིང་ལ་ཐུན་མོང་རིག་གནས་སྤྱི་དང་། བོན་མདོ་སྔགས་སེམས་གསུམ་གྱི་གཞུང་ལུགས་མང་པོར་ཐུགས་བསམ་གཉེར་བ་དང་། ལྷག་པར་ཏུ་ཤར་རྫ་རིན་པོ་ཆེས་མཛད་པའི་བཀའ་འབུམ་མཛོད་ཆེན་ལྔ་དང་། རྫོགས་པ་ཆེན་པོ་སྐུ་གསུམ་རང་ཤར། ཁྲིད་ཡིག་ཀུན་ཏུ་བཟང་པོའི་སྙིང་ཐིག རིགས་ལྔ་བདེར་གཤེགས་འདུས་པའི་སྒྲུབ་པ་སོགས་ཀྱི་ཁྲིད་ལུང་དབང་བཞིའི་ཆུ་བོ་མ་ལུས་པར་ཐུགས་གསན་རྒྱ་ཆེར་གནངས་ཏེ་ནང་བྱན་ཆུད་པར་མཛད་པ་སྟེ། ལེགས་བཤད་རིག་པའི་ལྡེ་མིག་ལས། གདམས་ངག་ཅན་གྱི་མཁས་པ་དང་། །ཞག་གཅིག་འགྲོགས་ཀྱང་ཡོན་ཏན་ཐོབ། །ག་པུར་གསེབ་ཏུ་དབྱི་མོང་ལྡུམ། །ཅུང་ཟད་བསྙལ་ཡང་དྲི་བཟང་ལྡན། །ཞེས་གསུངས་པ་ལྟར་དམ་པ་ཁོང་ནི་ན་ཚོད་གཞོན་ཡང་མཁྱེན་རབ་ཡེ་ཤེས་ཀྱི་རྩལ་རྒྱས་ཏེ་མཁས་པའི་སྙན་གྲགས་བོད་ཡུལ་སྟོད་སྨད་བར་གསུམ་ཀུན་ལ་ཁྱབ་པར་གྱུར་ན་ཡང་། ཤེས་བྱ་ཡོན་ཏན་གྱི་གནས་ལ་ཚིམ་པ་མེད་པར་མཁས་མང་རྒྱ་མཚོའི་གྲལ་ཏུ་འགྲིམས་པ་མཁས་པའི་ཁྱད་ཆོས་ཏེ། དགུང་ལོ་བཅོ་བརྒྱད་བཞེས་པ་ས་ཡོས་སྟེ་སྤྱི་ལོ༡༩༣༩ལོར་སླར་ཡང་མདོ་སྔགས་རྫོགས་གསུམ་གྱི་བསྟི་གནས་ཤར་རྫ་གཡུང་དྲུང་ལྷུན་པོའི་གནས་སུ་བྱོན་ཏེ། ཤར་རྫའི་རྒྱལ་ཚབ་བློ་གྲོས་རྒྱ་མཚོ་མཆོག་གི་ཞབས་དང་། སྟག་ཞིག་སེང་གེ་ཉི་མ། དབྲ་སྟོན་བསྐལ་བཟང་བསྟན་པའི་རྒྱལ་མཚན། བྱ་བཏང་ཚེ་དབང་འགྱུར་མེད་སོགས་ཆེ་དགུའི་གཙུག་རྒྱན་དུ་མའི་དྲུང་ནས་བོན་ཕྱི་ནང་གསང་བ་ཡང་གསང་གི་རྒྱུད་སྡེ་ཐམས་ཅད་ལ་ཐུགས་གསན་དང་ཉམས་བཞེས་གནང་བས་མཁས་པ་དང་གྲུབ་པའི་གོ་འཕང་བརྙེས། དགུང་ལོ་བཅུ་དགུར་བཞེས་པ་ལྕགས་འབྲུག་སྟེ་སྤྱི་ལོ༡༩༤༠ལོར་མཁས་བཙུན་བཟང་གསུམ་གྱི་ཡོན་ཏན་མ་ལུས་ལྷུན་ལ་རྫོགས་པའི་ངེས་པ་དོན་གྱི་པཎྟི་ཏ་དབྲ་སྟོན་བསྐལ་བཟང་བསྟན་པའི་རྒྱལ་མཚན་སོགས་མཁན་སློབ་གསོལ་བཞིའི་དྲུང་ནས་དག་པ་དྲང་སྲོང་གི་བསླབ་ཁྲིམས་རྣམས་འདུལ་བའི་ལས་ཆོག་རིན་ཆེན་ཐེམ་སྐས་ལྟར་དུ་ཚུལ་བཞིན་མནོས་ཏེ་ཚུལ་མིང་ལའང་མཁན་པོའི་མཚན་ཟུར་དྲས་ཏེ། ལུང་རྟོགས་བསྐལ་བཟང་རྒྱ་མཚོ་ཞེས་སུ་གསོལ་བ་ཡིན་ཏེ། འདུལ་བ་ཀུན་བཏུས་ལས། སྟོན་པའི་འཁོར་ལ་རྒྱ་ཆེ་གྲངས་མང་ཡང་། །དད་པ་ཤེས་རབ་ལྡན་པའི་དྲང་སྲོང་ལས། །སྙིང་རྗེ་མ་དང་ལྡན་པ་ཆེན་པོར་འགྱུར། །གཞན་དོན་མཐར་ཕྱིན་རང་དོན་རྩེ་རུ་ཆིབས། །ཞེས་གསུངས་པ་ནང་བཞིན་སྲིད་ན་མངོན་པར་དཀོན་པའི་ཨུ་དུམ་ཝ་རའི་མེ་ཏོག་ཇི་བཞིན་འགྲོ་བ་ལྷ་མི་ཡོངས་ཀྱི་གཙུག་གི་མཛེས་རྒྱན་དུ་གྱུར། དེ་ནས་ཕྱིར་རང་ཡུལ་དུ་ཕེབས་ལམ་ནས་རྗེ་ཚེ་དབང་རིག་འཛིན་གྱི་གྲུབ་གནས་གླང་ཆེན་འགྱིང་བའི་རི་བོ་ལ་གནས་མཇལ་དུ་ཕྱིན་པའི་སྐབས་སུ་ཡང་། འདུལ་བ་རིན་པོ་ཆེ་ཞལ་ནས་ཀྱང་། བླ་མ་དམ་པ་ཐང་ལྷོད་མེད་པར་སྤྱི་གཙུག་ཏུ་བསྒོམས་ནས་འདུ་འབྲལ་མེད་པར་གསོལ་བ་འདེབས་པ་འདི། དཀར་པོ་ཆིག་ཐུབ་ཀྱི་གདམས་པ་ཡིན། ཞེས་གསུངས་པ་ལྟར། བླ་མ་ལ་གསོལ་བ་ཕུར་ཚུགས་སུ་བཏབས་པས་རྗེ་ཚེ་དབང་རིག་འཛིན་གྱི་ཞལ་བཟང་གསལ་གྱི་ལེར་འཇའ་འོད་དང་བཅས་ཏེ་དངོས་མཇལ་བྱུང་བ་དང་། རྒྱ་ནག་ཁྲུང་ཆིན་དུ་ལྟ་གཟིགས་སུ་ཕེབས་སྐབས། གོང་མ་སྲིད་འཛིན་ཆེན་མོ་ཅང་ཅེ་ཧྲི་དང་ཐུགས་འཕྲད་བྱུང་སྟེ། གོང་མས་ཆེད་དུ་གདན་འདྲེན་ཞུས་ཀྱང་རྗེ་འདི་བས་འཇིག་རྟེན་གྱི་ཆེ་ཐབས་དང་གོང་མར་སྲི་ཞུ་སྒྲུབ་པའི་གོམས་སྲོལ་ཡེ་ནས་མི་ཤེས་གསུངས་ཏེ་བཏང་སྙོམས་སུ་བཞག་ན་ཡང་། གོང་མས་ཀྱང་ཁོང་གི་ཐུགས་ཉིད་སྒམ་ཞིང་བློ་གྲོས་བརྟན་པ་ཚོར་ནས་རྒྱལ་གྱི་ཐམ་ཀ་གནང་ཞིང་སྲུང་དམག་གིས་ས་ཐག་རིང་པོར་སྐྱེལ་མ་བྱས་ཏེ་བྱོན་པའི་གནས་ཚུལ་ཡང་ཟོལ་མེད་ཀྱི་གཏམ་ལས་ཐོས། གཞན་ཡང་ཧོར་བཙུན་དྲུང་རམས་པ་སྨྲ་དབང་བསྟན་འཛིན་བློ་གྲོས་རྒྱ་མཚོ་དང་ཆོས་རྗེ་ར་སྔོན་མཁན་པོ་སོགས་ལས་ཐུན་མོང་རིག་གནས་སྤྱི་ལ་བག་ཆགས་རྒྱ་ཆེར་གནང་བས་ལུང་རིགས་སྨྲ་བའི་དབང་ཕྱུག་ཆེན་པོར་གྱུར
དགུང་ལོ་ཉེར་གསུམ་བཞེས་པ་ཤིང་སྤྲེལ་ཏེ་སྤྱི་ལོ༡༩༤༤ལོ་ནས་བཟུང་། རྗེ་དགོངས་མཛོད་རི་ཁྲོད་པ་ཆེན་པོའི་ཞལ་ནས། ལུས་བྱ་བྱེད། ངག་ལོང་གཏམ། ཡིད་བསམ་མནོ་ལ་དགའ་བ་གསུམ་དགེ་སྦྱོར་གྱི་སད་ཡིན། འགྲོ་འདུག་མང་པོ། འཕོ་སྐྱས་མང་པོ། བློ་སྣ་མང་པོ་གསུམ་དགེ་སྦྱོར་གྱི་དགྲ་ཡིན། ཞེས་གསུངས་པ་ལྟར་རང་ཆེ་དང་རང་མཐོང་གི་སྤྱོད་པ་ཡེ་ནས་མི་མངའ་བར། རྟག་ཏུ་དམན་ས་བཟུང་ཞིང་རང་རྒྱུད་འདུལ་བར་དགོངས་ཏེ། མཁས་གྲུབ་གོང་མ་རྣམས་ཀྱི་བཞུགས་གནས་རིགས་ལྡན་གནས་ཀྱི་ཕོ་བྲང་མདའ་ཆེན་དཀར་མོ་རི་ཁྲོད་མཁའ་སྤྱོད་དཔལ་གྱི་གུར་ཁང་དུ་བཞུགས་ཏེ། སྤྱང་སྤྲུལ་བསྟན་འཛིན་དབང་རྒྱལ་རིན་པོ་ཆེ་ལས་ཡི་དམ་ཀུན་འདུས་ཀྱི་སྒྲུབ་དབང་སོགས་བོན་ཕྱི་ནང་གསང་གསུམ་གྱི་དབང་ལུང་མན་ངག་མང་དུ་ཐོབ། འཇའ་ལུས་གྲུབ་པའི་དབང་ཕྱུག་ཀུན་མཁྱེན་ཤར་རྫ་བའི་རང་ལུགས་བཞིན་དུ་ལོ་གསུམ་སྒྲུབ་གྲྭའི་བསྙེན་མཚམས་དམ་པོར་སྒོ་གསུམ་བཅད་རྒྱར་བཞུགས་ཏེ། སྔོན་འགྲོ་འབུམ་དགུའི་བསགས་སྦྱང་དང་འབྲེལ་ཡི་དམ་ཕྱི་ནང་གསང་གསུམ་གྱི་བསྙེན་སྒྲུབ་རྟགས་ཚད་ལྡན་པ་དང་། མྱུར་ལམ་འཕོ་བའི་གདམས་པ། ཟབ་མོ་དངོས་གཞིའི་ལྟ་ཁྲིད། ཐུན་མོང་གཏུམ་མོའི་ཉམས་ལེན། རྩ་རླུང་འཁོར་འདས་རུ་ཤན། བོགས་འདོན་གེགས་སེལ་འཁྲུལ་འཁོར། ཐོད་བརྒལ་སྣང་བཞིའི་ཉམས་ལེན། མཚན་སྣང་ཨར་གཏད་གདམས་པ། མན་ངག་ཡེ་ཤེས་རང་འབར། གཉིད་ལམ་རྩལ་སྦྱང་འཁྲུལ་དག བཅུད་ལེན་ཐར་བའི་རྒྱགས་ཕྱེ། འབྲས་བུ་སྐུ་གསུམ་ལམ་འཁྱེར་སོགས་ལ་ཉམས་ལེན་མཐིལ་ཕྱིན་མཛད་པས། རྩ་ཐིག་རླུང་གི་དྲོད་རྟགས་དང་བྱིན་རླབས་མངོན་སུམ་དུ་ཐུགས་རྒྱུད་ལ་འཁྲུངས་ཏེ། ལུས་བསྐྱེད་བྱེད་རྩ་ཡི་སྒྲིབ་པ་དག་སྟེ་ལོངས་སྤྱོད་རྫོགས་པའི་སྐུར་གྲུབ། ངག་འཕེལ་བྱེད་རླུང་གི་སྒྲིབ་པ་དག་སྟེ་སོ་སོར་སྤྲུལ་བའི་སྐུར་གྲུབ། ཡིད་འཕེལ་བྱེད་ཐིག་ལེའི་སྒྲིབ་པ་དག་སྟེ་སྐྱེ་མེད་བོན་སྐུའི་ངོ་བོར་གྲུབ་པས། བླ་མའི་བྱིན་རླབས་ཐུགས་རྒྱུད་ཀྱི་རང་བྱུང་ཡེ་ཤེས་སུ་ཞུགས་ནས་མཐར་ཐུག་གི་འབྲས་བུ་ངོ་བོ་ཉིད་སྐུའི་ཀློང་དུ་རང་བབས་སུ་ཀློད་དེ་བཞུགས། གཞན་ཡང་ཐུན་མཚམས་རྣམས་སུ་ཕྱོགས་འདུས་ཀྱི་སློབ་བུ་རྣམས་ལ་ཁྲིད་ལུང་བདུད་རྩིའི་དངོས་གྲུབ་ཆར་བཞིན་དུ་བསྩལ་པས་སྐལ་ལྡན་སློབ་མ་མེ་ཏོག་ཚལ་ལ་བུང་བ་རྩེན་པའི་དཔེ་ལྟར་གྲངས་མང་བསམ་ལས་འདས་པ་བྱུང་།
ཡང་རྩ་རྒྱུད་ལས། དབྱིངས་ཀྱི་བཞུགས་ཡུལ་དམ་པ་རུ། །རང་རིག་ཡེ་ཤེས་དོན་གྲུབ་པ། །གང་ལྟར་བཞུགས་ཀྱང་གནས་ཀྱི་མཆོག །ཅེས་གསུངས་པ་ལྟར། རྗེ་བཙུན་དམ་པ་ཁོང་ཉིད་ཀྱིས་མཚོ་སྔོན་བྱང་ཁའི་བརྒྱུད་ཀྱི་བོན་བསྟན་ཤིན་ཏུ་ཉག་ཕྲ་བར་དགོངས་ཏེ། ཕེབས་ཐེངས་གཉིས་ཙམ་གྱི་རིང་ལ། རེབ་གོང་སྟོད་སྨད་བར་གསུམ་གྱི་དགོན་སྡེ་ཀུན་ལ་སྐུ་དངོས་སུ་ཕེབས་ཏེ་དབང་ལུང་ཁྲིད་གསུམ་གྱི་རྒྱུན་བསྐྱངས་པ་དང་། ཆོ་ག་འཕྲིན་ལས་ཀྱི་གོ་རིམ་གསར་དུ་བཙུགས། དེ་མིན་མཚོ་སྔོན་པོའི་མཐའ་འཁོར་གྱི་བོན་སྡེ་དང་། ཙོང་ལ་རིང་མོའི་རི་རྒྱུད་ཀྱི་དགོན་སྡེ། མང་འབའ་བྱ་གསུམ་དང་ཁྲི་ཀ་གཡང་ལུང་རབ་གསུམ་དུ་ཁྱབ་པའི་བོན་སྡེ་ཀུན་ལ་དབང་ལུང་ཁྲིད་གསུམ་གྱི་སྲོག་རྒྱུན་མཐུད་པ་ནི་བཀའ་དྲིན་བླ་ལྷག་ཏུ་ཆེ་ན་ཡང་། ལྷག་པར་དུ་སྨིན་གྲོལ་དུང་དཀར་གཡས་སུ་འཁྱིལ་བའི་དགོན་སྡེ་རུ་ལོ་ངོ་ཕྱེད་གཉིས་ལྷག་གི་ཡུན་ལ་བཞུགས་ཏེ། རང་རང་གི་མོས་པ་དང་བསྟུན་ནས་དགེ་ཚུལ་སློང་གི་སྡོམ་པ་གནང་བ་དང་། ཡི་གེ་འབྲི་ཀློག་དང་སུམ་རྟགས་སྙན་ངག་བཟོ་རིག་སྨན་རྩིས་སོགས་ཐུན་མོང་རིག་གནས་ཀྱི་སྐོར་དང་། ཆོ་ག་འཕྲིན་ལས་བཅའ་བརྡུང་འབུད་དཀྲོལ་ལམ་རིམ་བློ་སྦྱོང་རང་སེམས་ངོ་སྤྲོད་སོགས་ཐུན་མིན་རིག་གཞུང་གི་སྐོར་ནས་འཆད་ཉན་གྱིས་སྲོལ་རྒྱུན་བསྐྱངས་པས། སྣུམ་ཟད་མར་མེ་ལྟར་གྱུར་བའི་མདོ་སྨད་བྱང་བརྒྱུད་ཀྱི་ཡུལ་ཁམས་འདིར་སླར་ཡང་གཡུང་དྲུང་བོན་གྱི་བསྟན་པའི་སྒྲོན་མེ་ཉིན་བྱེད་སྟོང་གི་འོད་སྣང་གསར་བ་ཞིག་འབྱིན་པ་ནི་རྗེ་བཙུན་དམ་པ་འདི་ཉིད་ཀྱི་སྐུ་དྲིན་རྨད་དུ་བྱུང་བ་ཡིན་པ་གོར་མ་ཆག
༄༅།། ཨན་ན་ཁ་ལི་ཉེ་ན།
༼ཨན་ན་ཁ་ལི་ཉེ་ན་༽(ཨུ་རུ་སུའི་སྐད།: Анна Каренина)